Treća generacija preduzetnica upravo završila AFA Mentorski program!\nTreća generacija učesnica AFA Mentorskog programa za preduzetnice uspešno je završila program i „dobila krila“ za dalji razvoj i rast svojih biznisa. U programu je učestvovalo 11 preduzetnica iz najrazličitijih oblasti – od premijum prehrambenih proizvoda, preko onlajn magazina i škole za vizuelne efekte, pa sve do napredne mobilne aplikacije. Preduzetnice su ovog puta imale priliku da uče od čak 12 iskusnih stručnjaka iz AFA mreže, kojima sezahvaljujemo na izuzetnom dorpinosu.\nTreća generacija učesnica Mentorskog programa za preduzetnice, koji organizuju AFA-All for All i Impact Hub, u okviru USAID inicijative WeFounders, uspešno je završila program i „dobila krila“ za dalji razvoj i rast svojih biznisa. U programu je učestvovalo 11 preduzetnica iz najrazličitijih oblasti – od premium prehrambenih proizvoda, preko onlajn magazina, te škole za vizuelne efekte, pa sve do izrade naprednih mobilnih aplikacija. “U svakoj generaciji dobijamo sve „jaču“ grupu preduzetnica, tj. uspevamo da privučemo sve više preduzetnica iz dominantno muških sfera biznisa kao što je IT, što potvrđuje relevantnost i kvalitet programa. Preduzetnice iz programa izlaze ne samo sa novim znanjima, veštinama i proširenim vidicima, već i sa mrežom vrednih kontaka”, rekla je Valentina Čolić Mihajlović, šefica istraživanja i razvoja u AFA.\nUmrežavanje (networking) je u brojnim istraživanjima prepoznato kao jedna od najvažnijih preduslova za razvoj uspesnog biznisa, ali i veština za koju je ženama potrebna veća podrška nego muškarcima. Žene imaju manje samopouzdanja, ali i manje prilika za umrežavanje zbog nedostatka slobodnog vremena jer obavljaju veći deo neplaćenih poslova oko porodice i dece, te im ostaje manje vremena za razvoj karijere i širenje svog socijalnog kruga. Upravo zbog toga, AFA planira da sa preduzetnicama koje su prošle kroz AFA mentorske programe otpočne kreiranje mreže preduzetnica i žena koje će kroz individualno članstvo u AFA mreži dobijati brojne pogodnosti i prilike za dalji profesionalni razvoj, pronalaženje stručne i finansijske podrške, mogućnost da kroz AFA aktivnosti promovišu svoje biznise i ekspertizu, ali i da doprinose ekonomskom razvoju društva.\nNa ovogodišnjem programu, preduzetnice su imale priliku da uče i da se povežu sa mentorima i ekspertima iz različitih oblasti, kao što su: Anja Ivana Milić, suosnivačica i izvršna direktorka Arhi.pro, Biljana Ždrale, konsultkinja “Mercuri International” i suosnivačica startapa Boostowski, prof. Goran Pitić, član Upravnog odbora FEFA fakulteta, Dejan Turk, CEO Vip mobile i A1 Slovenija, Nina Jocić, konsultantkinja iz Googlea, Svetlana Tešić, regionalna ekspertkinja za diplomatsku prodaju u Telenoru, Anita Vujinović, direktorka biznis analitike u SAGA, Zoran Ilić, psihoterapeut i osnivač koučing agencije Master Skills, Zoja Kukić, potpredsednica digitalne transformacije u Signet World, suosnivačica Startita i podkasta She rocks, Nevena Savić, menadžerka korporativnih komunikacija u Infostudu, Nevena Đaković, ekspertkinja za diversifikaciju i inkluziju u Delhaize, i Jelena Bratić, ekspertkinja za digitalnu transformaciju iz Microsofta.\nPo završetku programa, preduzetnice su imale priliku da se bolje upoznaju i međusobno povežu na neformalnom virtuelnom koktelu koji je AFA organizovala, ali i da se upoznaju sa mladim preduzetnicama iz AFA mreže: Katarinom Šonjić koja im je predstavila značaj employer brandinga i Manjom Bogićević koja je govorila o mašinskom učenju i kako je ona to sama savladala. Kuriozitet ovog programa je bila i završna sesija za sve tri generacije polaznica AFA mentorskih programa, koja je bila posvećena digitalnoj transformaciji i značaju tehnologija i digitalne pismenosti za razvoj biznisa, ali i značaju inovacija za kreiranje jedinstvene konkuretske prednosti, koji je pokriven kroz inspirativnu priču „serijske“ preduzetnice i inovatorke – Žakline Kušić, osnivačice AFA organizacije i Nedelje inovacija.


Belex najviši od marta, Komercijalna najprometnija | Kamatica\nPočetna > vest > Belex najviši od marta, Komercijalna najprometnija\nBelex najviši od marta, Komercijalna najprometnija\nTekst objavljen: 16.11.2020 12:55\nI petu nedelju zaredom domaće tržište akcija nastavilo je uzlazni trend koji gotovo neprekidno traje od početka oktobra. Ukupan promet na tržištu iznosio je 752,3 miliona dinara (6,4 miliona evra), dok je indeks Belex15 ojačao 0,7 odsto na 710,2 poena\nNajprometnija akcija bila je Komercijalna banka (KMBN) koja je nastavila uzlazni trend stigavši do nivoa od 3.050 dinara gde je ostvaren i najveći deo prošlonedeljnog prometa od 23 miliona dinara. Nakon višenedeljnog rasta ove akcije nalaze se nadomak nivoa od 3.250 dinara na kojem je država prodala kontrolni paket akcija slovenačkom NLB-u.\nAkcije Naftne industrije Srbije (NIIS) prekinule su petonedeljni silazni trend, oporavivši se 3,5 odsto na 567 dinara ali uz skroman promet od 3,6 miliona dinara. Pronalazak potencijalne vakcine doprineo je rastu Brenta protekle sedmice od 8,4 odsto na 42,8 dolara po barelu.\nAkcije Aerodroma "Nikola Tesla" (AERO) ojačale su 2,4 odsto na 928 dinara u nedelji u kojoj su objavljeni finansijski izveštaji za prvih devet meseci. Kompanija je u ovom periodu zabeležila gubitak od 548,9 miliona dinara, dok je u trećem kvartalu koncesiona naknada delimično naplaćena usled pandemije.\nPrioritetne akcije Philip Morrisa (DINNPB) zabeležile su neznatan rast uz skroman obim prometa. Kompanija je saopštila da je ove godine investirala 20 miliona dolara u dodatnu modernizaciju fabrike.\nJedinstvo Sevojno (JESV) oslabilo je 0,4 odsto na 6.873 dinara uz neveliko trgovanje. Kompanija je objavila nekonsolidovane rezultate za prvih devet meseci: prihodi su porasli 16,9 odsto, dok je profit pao 52,6 procenata.\nbelex Beogradska berza nedeljni izveštaj sa berze momentum Komercijalna banka


"Evropa je u ekonomskoj ali i velikoj moralnoj krizi" - Klix.ba\nMustafa Cerić "Evropa je u ekonomskoj ali i velikoj moralnoj krizi"\n"Evropa je u ekonomskoj ali i velikoj moralnoj krizi"\n1.12.2009. u 12:52\nMustafa Cerić (Foto: Fotoservis)\nZanimljivo, Švicarska je baš na Kurban-bajram odlučila da na muslimanima demonstrira svoju moć, odnosno nemoć u poštivanju ljudskih prava kao temeljne pretpostavke sistema evropskih vrijednosti - riječi su kojima je reisu-l-ulema Islamske zajednice u BiH Mustafa Cerić prokomentirao, na zahtjev velikog broja medija, rezultat švicarskog referenduma o zabrani gradnje munara.\nCerić je u izjavi koju prenosi Mina naglasio kako nije opterećen teorijom zavjere, ali smatra zanimljivim "da smo mi autohtoni muslimani u Evropi, Bošnjaci i Albanci, u isto vrijeme na Kurban-bajram primili vijest o tome da smo izvan slobodnog viznog režima u Evropskoj uniji te da su Švicarci na referendumu glasali protiv munare".\n- S obzirom da bosanski muslimani imaju iskustvo genocida, koji je tako blizu i tako duboko u njihovom sjećanju, pitanje munare u Švicarskoj je važno, ali je za njih važnije da im se osigura pravo na život u Evropi i pravo na slobodu od straha za budućnost njihove djece. Nažalost, obje poruke, ova iz Bruxellesa da smo manje vrijedni od naših susjeda Srba, Crnogoraca, Makedonaca i Hrvata, i ova iz Švicarske da su naši vjerski i kulturni simboli nepoželjni, nisu ohrabrujuće i ne govore o Evropi u kojoj su svi ljudi i svi narodi jednakopravni i jednako vrijedni poštovanja. Očito, Evropa je ne samo u ekonomskoj već i u velikoj moralnoj krizi. Ako je toga svjesna, onda Evropa umjesto da dalje tone u krizu treba da u evropskim muslimanima vidi partnera za ekonomski i moralni oporavak - izjavio je Cerić.\nReisu-l-ulema Islamske zajednice u BiH izrazio je nadu da će Evropa to uskoro shvatiti i vratiti se svojim vlastitim vrijednostima o ljudskim pravima, koja su oko zabrane munare u Švicarskoj i oko osporavanja viznog režima za Bošnjake i Albance u Bruxellesu teško narušena.\nprije 6h 30m 205\nprije 20h 7m 45\nprije 11h 20m 98\nprije 14h 22m 119\nprije 15h 6m 135


Vučurević: Stranka zadovoljna izbornim rezultatom | Trebinje Live\nVučurević: Stranka zadovoljna izbornim rezultatom\nTREBINJELIVE 31. 10. 2014. - 17:11h\nPredsjedništvo PDP-a zadovoljno je izbornim rezultatom, jer je ova stranka u Narodnoj skupštini Republike Srpske osvojila 7 poslaničkih mjesta, dok je lider partije Mladen Ivanić kao kandidat Saveza za promjene izabran za srpskog člana Predsjedništva BiH.\n„PDP aktivno učestvuje u pregovorima u vezi sa formiranjem vlasti na nivou Republike Srpske“, rekao je novinarima u Banjaluci član Predsjedništva PDP-a Slavko Vučurević i dodao da PDP vodi pregovore o formiranju vlasti u Srpskoj.\nOn je naveo da je stav Predsjedništva PDP-a da inicijatori i glavni pregovarači o formiranju vlasti na nivou BiH moraju biti novoizabrani članovi Predsjedništva BiH Mladen Ivanić, Bakir Izetbegović i Dragan Čović.\n„Na stavu smo da partije koje pripadaju evropskoj zajednici narodnih partija SDA, HDZ BiH, SDS i PDP na bazi te deklaracije moraju biti nosioci vlasti na nivou BiH“, istakao je Vučurević.\nPrema njegovim riječima, ukoliko HDZ BiH bude kategoričan da ne želi formirati vlast sa partijama iz Saveza za promjene, potpisnice deklaracije narodnih partija imaju apsolutnu većinu u parlamentu BiH i mogu da formiraju vlast na nivou BiH.\nOn je potvrdio da ostaje na poziciji gradonačelnika Trebinja, iako je na proteklim izborima osvojio mandat poslanika u parlamentu Republike Srpske.\nTAGOVI: PDP Politika\nVrh PDP-a se sastao sa ruskim ambasadorom u Trebinju\nVučurević ponovo izabran za predsjednika Gradskog odbora PDP-a u Trebinju\nKUDA IDE SRPSKA – PDP održao tribinu u Trebinju\nRUKOVODSTVO PDP-A U BILEĆI – Borenović poručio da su prioritet razvoj Srpske i bolji život


Izgradnja kružnog toka kod tržnog centra „Delta planet“ ulazi u finiš i prema najavama iz preduzeća „Niskogradnja“, radovi bi trebalo da budu završeni do 15. marta.\n– Danas završavamo kompletno asfaltiranje ovih ulica, a paralelno s tim, biće postavljena i javna rasveta. Kada je u pitanju kružni tok, sutra ćemo početi postavljanje završnog sloja asfalta na tri saobraćajne trake kao i na samom kružnom toku. Radimo i na postavljanju rasvete i signalizacije, a pri kraju su i grubi radovi na pothodniku za prolazak pešaka – ističu iz „Niskogradnje“, izvođača radova na ovom velikom saobraćajnom čvorištu, piše Srpskainfo.\nDotrajalu saobraćajnicu u Ulici Frana Supila zameniće moderna saobraćajnica širine 8,5 metara, uz obostrane pešačke staze od po jedan i po metar. Uz novu saobraćajnicu, ovo naselje dobilo je i ostalu infrastrukutru – vodovod, oborinsku, fekalnu i kablovsku kanalizaciju, kao i novu javnu rasvetu.\nSa druge strane, ovo naselje će sa ostatkom grada biti povezano još jednom novom ulicom – novom saobraćajnice iz pravca Ulice olimpijskih pobednika pa do spoja Ulicom Frane Supila. Nova ulica široka je 10,5 metara, trotoari dva metra, a biće zasađen i novi drvored.\n“MAŠTOVITI PARKING PAPAK” Kad ne znaš gde sa autom, ostavi ga u kružnom toku\nCirkus, sramota, bruka…ponavljaju, kao jedan, meštani Ćopićevog rodnog kraja, ali niko ne zna, “gde je zapelo” i zašto je izgradnja replike piščeve rodne kuće stala pre nego je ozbiljno počela, iako su pare za to poslate čak iz – Azerbejdžana.


Potpisana deklaracija o Konferenciji o budućnosti Evrope | EurActiv Serbia\nPotpisana deklaracija o Konferenciji o budućnosti Evrope\nPredsednik Evropskog parlamenta David Sasoli, predsednica Evropske komisije Ursula fon der Lajen i premijer Portugala Antonio Kosta potpisali su 10. marta Zajedničku deklaraciju o Konferenciji o budućnosti Evrope, čime je otvoren put učešću građana u oblikovanju budućnosti Evropske unije.\nSasoli je pred potpisivanje deklaracije izjavio da će Konferencija biti jedinstvena prilika za sve evropske građane i civilno društvo da oblikuju budućnost Evrope i da će to biti zajednički projekat za bolje funkcionisanje evropske demokratije.\n"Danas se obeležava novi početak za EU i za sve evropske građane. Pozivam sve vas da svojim glasom učestvujete u izgradnji onoga što će biti sutrašnja Evropa, što će biti vaša Evropa", rekao je Sasoli.\nDodao je da će Konferencija biti prilika da se čuju očekivanja, brige i ideje građana i da će to biti inovativni događaj koji može promeniti stvari.\n"Očekivanja naših građana su veća nego ikada i važno je dati Evropi prava sredstva da odgovori na ta očekivanja i zahteve za solidarnošću", rekao je Sasoli.\nIstakao je da Evropa mora da se pripremi za globalne izazove i svet koji se menja, da mora biti efikasnija, otpornija i fleksibilnija i da mora da brani demokratiju i garantuje uključenost građana u demokratski život.\nFon der Lajen je rekla da su očekivanja građana jasna – oni žele da kažu svoje mišljenje o budućnosti Evrope, o stvarima koje utiču na njihove živote.\n"Naše obećanje danas je jednako jasno – slušaćemo i delovaćemo", rekla je predsednica EK, pozivajući građane da kažu u kakvoj Evropi žele da žive i da pomognu u njenoj izgradnji.\nFon der Lajen je rekla da će ova Konferencija ići dalje od Brisela i nacionalnih prestonica i da je za njen uspeh potrebno dopreti do "onoga što neki nazivaju tihom većinom".\n"Neki će možda pitati zašto sada, u sred krize. Moj odgovor je da je upravo vreme krize kada vidimo gde Evropa radi za svoj narod, a gde moramo da budemo bolji", rekla je.\nPremijer Portugala, koji je potpisao deklaraciju u ime predsedavajućeg Savetu EU, izjavio je da je organizacija Konferencije poruka poverenja i nade u budućnost koju šalju Evropljanima.\n"Poverenje da ćemo prevazići pandemiju i krizu, nada da ćemo zajedno izgraditi pravednu, zelenu i digitalnu Evropu", rekao je Kosta.\nKonferencija će biti mesto gde se mogu razmatrati različite vizije budućnosti i prevaići razlike, rekao je Kosta i dodao da je važno da Evropaljni imaju mesto gde mogu razgovarati o svojim strahovima i očekivanjima sa svojim predstavnicima.\nCilj konferencije je da građanima da veću ulogu u oblikovanju evropskih politika i ambicija, povećavajući otpornost EU na krize, bilo ekonomske ili zdravstvene, navodi se u saopštenju Evropske komisije.\nKonferencija znači stvaranje novog javnog foruma za otvorenu, uključivu, transparentnu i strukturiranu raspravu s Evropljanima o pitanjima koja su im važna i koja utiču na njihov svakodnevni život.\nU zajedničkoj deklaraciji se navodi niz mogućih tema o kojima se može raspravljati na Konferenciji, uključujući zdravlje, klimatske promene, socijanu pravednost, digitalnu transformaciju, ulogu EU u svetu i jačanje demokratskih procesa. Građani će odlučiti o kojim temama će se raspravljati na Konferenciji.\nKonferencija će biti organizovana kroz različite forume i biće napravljena interaktivna višejezična digitalna platforma na kojoj će građani moći da predlažu ideje ili organizuju događaje.


Prevencija distrofije - Savez distrofičara Srbije\nHome\tPrevencija distrofije\nSprečavanje rađanja dece obolele od raznih oblika distrofije predstavlja važan zadatak u suzbijanju ove bolesti. Prevencija se sprovodi kroz prenatalnu dijagnozu, otkrivanjem prenosioca i genetskim savetovanjem.\nPrenatalna dijagnoza kod Duchenne i bekerove mišićne distrofije podrazumeva utvrđivanje pola fetusa kod majke prenosnika. Nakon toga je potrebno utvrđivanje karakteristika genetskog materijala ploda još u toku prvih meseci nakon začeća.\nZa sigurnog prenosioca se smatra osoba ženskog pola ako ima bolesnog sina ili brata, i bolesnog ujaka, kao i žensku osobu koja ima bolesnog sina i sestru čiji je sin takođe pogođen nekom od ovih bolesti.\nPotencijalni prenosilac je žena sa dva ili više bolesnih sinova, bez drugih bolesnih muških rođaka, kao i ženska osoba sa bolesnim sinom i jednim ili više bolesnih muških unuka.\nMogući prenosioci su žene sa bolesnim sinom ili bez bolesne dece, a koje imaju bolesne muške članove porodice.\nUz pomoć utvrđivanja porodičnog stabla , analize DNA svih sumnjivih članova porodice, utvrđivanja aktivnosti enzima i drugih metoda, često je lako utvrditi sigurnog prenosioca nekih vrsta distrofije.\nGenetsko savetovanje se sprovodi kao akcija otkrivanja genetski prenosivih bolesti, ali ovaj oblik prevencije je rezervisan samo za zemlje sa visokim standardima u medicini, ili za dobrostojeće buduće roditelje. Utvrđivanje prenosioca nekih oblika distrofije kod generalne populacije je kvalitetan način otkrivanja novorođenčadi koja su dalji prenosioci, i praćenja distribucije defektnog genetskog materijala kroz populaciju. Sa takvim podacima naučnici su u stanju da razmotre dinamiku daljeg rasprostiranja kao i da dobiju odgovor da li je distrofija bolest koja izumire ili je zastupljenija. U naučnim krugovima se još uvek polemišu neki rezultati, ali postoje indicije da je pojava distrofije u generalnoj populaciji u padu. Da li je za to odgovorna prirodna selekcija ili nešto drugo, još nije sasvim poznato, ali postoji izvesna nada da će u budućim generacijama distrofija biti manje zastupljena.


POČETNATURSKARegion Centralne Anatolije06 AnkaraTAI će stvarati poslovne modele sa startup kompanijama\n06 / 08 / 2021 06 Ankara, Region Centralne Anatolije, GENERAL, PVO, HEADLINE, DEFENSE, TURSKA\nTuas će stvarati poslovne modele sa startup kompanijama\nTurkish Aerospace Industries (TUSAŞ) okupio se s oko 20 Startup kompanija. TAI će stvarati poslovne modele u okviru agilne strukture Startup kompanija i njihovu efikasnost u rješenjima.\nTUSAŞ, koji je okupio 20 -ak Startup kompanija u području informacija i tehnologije, ima za cilj izvesti studije koje će biti primjer svijetu. U tom kontekstu, TAI će sprovesti zajedničke studije sa kompanijama u projektima koji se sprovode u okviru njegovog tijela i u oblastima koje su mu potrebne. TUSAŞ, koji je već doprinio studijama koje daju prioritet razvoju pomoćne industrije od softvera do proizvodnje, ubrzat će svoje napore da startup kompanije preuzmu aktivnu ulogu u sistemu koji će razviti. Tako će uključivanjem start -up kompanija u vazdušni ekosistem direktno doprinijeti potencijalnom razvoju i kvalifikovanoj radnoj snazi kompanija.\nObilazeći start-up kompanije na Sajmu efikasnosti i tehnologije i pozivajući ih na TUSAŞ u okviru potencijalne saradnje, generalni direktor TUSAŞ-a prof. Dr. Temel Kotil je rekao: „Ući ćemo u novi proces TAI-a razvijajući nove poslovne modele sa našim start-up kompanijama. Zajedno ćemo razviti modele koji će svijetu pokazati uzorno djelo. Vrlo je važno takve mlade, dinamične i agilne kompanije uključiti u zračni ekosistem. Želimo dati snažan doprinos tehnološkom ekosistemu naše zemlje dajući sve od sebe da stvorimo ovo jedinstvo. ”\nSvjetski start jednoroga, tržišne vrijednosti preko 5 triliona dolara


Ministar rudarstva i energetike Aleksandar Antić sastao se u Vladi Srbije, sa ministarkom spoljnih poslova Australije, DŽuli Bišop\nMinistar rudarstva i energetike Aleksandar Antić sastao se u Vladi Srbije, sa ministarkom spoljnih poslova Australije, DŽuli Bišop. Na sastanku, koji je održan u okviru zvanične posete ministarke Bišop Beogradu, konstatovano je da Srbija ima veliki interes za unapređenje političkih odnosa sa Australijom, kao i da će ova poseta doprineti i boljim sveukupnim ekonomskim odnosima dveju zemalja.\nProjekat "Jadar" predstavlja ozbiljan i značajan posao za kompaniju Rio Tinto, ali i veliki potencijal za razvoj Srbije, imajući u vidu da će se to nalazište svetske klase brzo naći u fazi otvaranja rudnika, koji će generisati više od 10 odsto svetske proizvodnje litijuma", naglasio je ministar Antić.\nSrbija ima dobar Zakon o rudarstvu i geološkim istraživanjima i ocenjena je kao sigurna i stabilna država za investiranje, što potkrepljuje činjenica da se u sektoru rudarstva, kompanije odlučuju na dugoročna ulaganja i da je Srbija, otpočinjanjem projekta "Jadar, zadobila poverenje ino investitora, ocenio je ministar Antić i dodao da naša država u oblasti rudarstva pravi win-win kombinaciju, što je u interesu kako Sbije, tako i stranih ulagača.\nRio Tinto je socijalno i bezbednosno odgovorna kompanija, projekat "Jadar" je nalazište svetske klase i ukoliko se realizuje, moći će da zadovolji značajan deo svetske proizvodnje za litijumom i boratima. Ta kompanija spada u svetske lidere po eksploataciji ruda a potpisivanje predviđenog Memoranduma o razumevanju bi dao dodatni zamajac ekonomskoj razmeni dveju zemalja, naglasila je DŽuli Bišop.\nObe strane konstatovale su da rudarski biznis nije samo eksploatacija ruda, već i odgovorno ponašanje prema ljudskim životima, kvalitetna saradnja sa lokalnim samoupravama i visoka svest o očuvanju životne sredine. Ministar Antić zaključio je da australijske kompanije te standarde poštuju i primenjuju na srpskom tržištu, kao i da je srpska strana zainteresovana da svoje potencijale stavi na raspolaganje tamošnjim firmama, i podsetio da u ovom trenutku postoji oko 100 značajnih polja na kojima se vrše istraživanja.


Rusija - Novosti dana - 02.08.2020 | Sputnjik Srbija\n09:15 28 Septembar 2020\nSumanuta izmišljotina: Oliver Stoun ne veruje u „mešanje Rusije“\nPoznati režiser Oliver Stoun izjavio je da ne veruje da se Rusija mešala u američke predsedničke izbore 2016. godine, već smatra da je za curenje informacija kriv američki haker.\nEpidemiološka situacija u Moskvi je stabilna, saopštio je moskovski Operativni štab za kontrolu i praćenje situacije sa epidemijom virusa korona u glavnom gradu Rusije.\nBujica umesto puteva: Posledice jakih pljuskova u Krasnodaru /video/\nObilne kiše pogodile su Krasnodarski kraj Rusije prvih dana avgusta. Stanovnici Temrjučkog rejona snimili su bučne bujice vode, koja je praktično paralizirala saobraćaj na putevima.\nObeležavanje Dana Vazdušno-desantnih snaga Rusije\nU Rusiji se 2. avgusta obeležava Dan Vazdušno-desantnih snaga.\nU Rusiji je za poslednja 24 časa otkriveno 5.427 novih slučajeva virusa korone u 85 regiona, saopštio je Operativni štab.\nMoskva razvila kolektivni imunitet - nema drugog talasa korone\nGradonačelnik Moskve Sergej Sobjanjin smatra da ne postoji opasnost od drugog talasa virusa korone.\nVrednost najpopularnije kriptovalute — bitkoina — po prvi put od avgusta 2019. godine dostigla je 12.000 dolara, pokazuju podaci sa kriptovalutne berze Coindesk.\nIma li Tramp strategiju prema Rusiji\nAmerički predsednik Donald Tramp nema strategiju prema Rusiji i potkopava spoljnu politiku SAD, piše „Vašington post“, pozivajući se na bivšeg službenika vašingtonske administracije.


Autor: Branka Vasiljević\n08.02.2021 u 09:40\nKanal Vizelj opet postao kolektor fekalnih voda\nIzgleda da kanal Vizelj, nekadašnji raj za ribolovce i oaza za životinjski i biljni svet, na svakih nekoliko meseci postane kolektor za fekalne i industrijske vode. Početkom avgusta prošle godine u ovaj kanal izlile su se otpadne vode iz kanalizacije Poljoprivredne korporacije Beograd (PKB), a slična situacija ponovila se i pre nekoliko dana. Zbog pucanja betonske cevi fi 600, koja otpadne vode iz PKB-a vodi u Dunav, sve fekalije su preusmerene u ovaj kanal. Zbog toga su iz kanala i sa njegovih obala pobegle ptice, a nesnosan smrad, posebno sada kada je ugrejalo, smeta žiteljima obližnje Padinske skele. – Cev je, zbog stvaranja takozvanog vazdušnog čepa, pukla oko 20. januara na oko 800 metara od mesta gde se kvar dogodio letos. Kako je reč o cevi u koju se izlivaju kanalizacione vode iz naselja\n07.02.2021 u 09:22\nCrveni krst Srbije obeležava 145. godišnjicu\nPomoć i brigu ljudi iz ove humanitarne organizacije za oko 650.000 ugroženih obeležila je kao i drugde pandemija virusa korona Crveni krst Srbije obeležava 145 godina postojanja. Poslednjih deset meseci rad ove humanitarne organizacije odvija se u uslovima pandemije da bi zaposleni i volonteri potrebnu pomoć pružili za oko 650.000 ugroženih. – Istorija nije bila naklonjena našem narodu i njegovom Crvenom krstu pa su nam godišnjice često obeležavali ratovi, stradanja, izbeglištvo... I ovu godišnjicu dočekujemo na neuobičajen način. Kraj 20. veka Evropi je omogućio prosperitet i blagostanje, a ovim prostorima doneo ratove, siromaštvo i nazadak. Ni 21. vek nas nije poštedeo. Doneo nam je prirodne nepogode – poplave, požare, zemljotrese, jake zime, a sad i pandemiju neviđenih razmera. S\n05.02.2021 u 12:00\nProleće u sretenjskom mesecu\nVisoke temperature u prvoj dekadi februara nisu neuobičajene, ali nisu ni redovna pojava. U proseku se u ovom periodu kreću između četiri i osam stepeni, ali su pojedinih godina znale da skoče i do 25 stepeni. Zbog toga najavljenih dvadesetak stepeni u narednim danima na našim prostorima ne predstavlja ništa neobično. – Na temperature u našoj zemlji utiče povišeno polje vazdušnog pritiska i topla vazdušna masa iz oblasti Sredozemlja i severne Afrike što uslovljava toplo i suvo vreme uz umerenu oblačnost. Temperature u Srbiji kretaće se do kraja vikenda od 16 do 20 stepeni Celzijusa, a u Beogradu od 18 do 20. U nedelju krajem dana očekuje se da dođe do prodora hladnije vazdušne mase iz srednje Evrope i oblasti Jadrana koja će doneti niže temperature i kišu. Inače, prosečne temperature\n03.02.2021 u 08:55\nTroje ljudi se otrovalo gasovima, više njih evakuisano\nTri osobe u izuzetno teškom stanju i četiri u lakšem, iz neposredne opasnosti spaseno četvoro ljudi, više stanara evakuisano, a među njima i dete – epilog je dva požara koja su se u razmaku od nekoliko sati dogodila u zgradama u Ulici Ćirila i Metodija na Zvezdari i u Brdovitoj ulici na Čukarici u noći između ponedeljka i utorka. Posle požara na Čukarici tri osobe se nalaze na Vojnomedicinskoj akademiji. One su zbog teškog trovanja gasovima smeštene na odeljenje intenzivne nege i lekari su se juče borili da im stabilizuju stanje. Dvoje njihovih komšija je posle pregleda pušteno kući, a pomoć je ukazana i devojčici od 14 meseci i to na Institutu za majku i dete „Dr Vukan Čupić”. Kako smo saznali, beba je dobro i trebalo je da sa mamom bude puštena kući.. U ponedeljak oko 20 časova\n02.02.2021 u 19:10\nNova adresa za spomen-obeležje sklonjeno sa Savskog trga\nPitanje gde je spomenik žrtvama rata i braniocima otadžbine 1990–1999, koji se nalazio na Savskom trgu, u nekadašnjem spomeničkom kompleksu ispred zgrade gde je smešten i Dom ratnih vojnih invalida, dobilo je konačno odgovor – nalazi se u magacinu Zavoda za zaštitu spomenika kulture grada Beograda. Taj spomenik je sa stare lokacije uklonjen zbog rekonstrukcije Savskog trga, ali bi, kako saznajemo, obeležje moglo da bude postavljeno na uglu ulica Nemanjine i Sarajevske, ispred Železničkog muzeja. Da li će biti postavljeno isto obeležje ili će se raditi potpuno novo, znaće se za desetak dana kada se sagledaju sva predložena rešenja. To je potvrdio i Željko Vasiljević, predsednik Udruženja ratnih vojnih invalida Srbije, koji su i inicirali postavljanje spomenika jedinstvenog u Srbiji.\n02.02.2021 u 12:42\nNeće biti prodaje placa „Gradske čistoće”\nOsim deponije u Vinči, koja je ušla sistem javno-privatnog partnerstva i o kojoj će se uskoro starati francusko-japanski konzorcijum, nedavno se pročulo da bi plac JKP „Gradska čistoća” u Ulici Mije Kovačevića mogao da promeni i namenu i vlasnika. Šuška se da bi ovaj deo Palilule gde se decenijama nalazi komunalno preduzeće mogao da bude prodat. Sve to posebno je uznemirilo sugrađane koji žive uz sam obod parcele na kojoj je preduzeće jer se pribojavaju da im preti iseljenje. Ali, u gradu kažu da prodaja nije planirana. – Programom uređivanja i dodele građevinskog zemljišta nisu planirane aktivnosti na pripremi za otuđenje navedene lokacije u Ulici Mije Kovačevića. Prema Planu generalne regulacije Beograda, predmetna lokacija predstavlja javno građevinsko zemljište namenjeno za\n31.01.2021 u 13:48\nVlaga načela Spomen-kuću Stepe Stepanovića\nIspucali zidovi, sa nekih delova fasade kuće otpao kreč, u drvenim gredama žižak, a vlaga se uvukla u unutrašnjost soba. Tako sada izgleda spomenik kulture od velikog značaja i rodna kuća jednog od najistaknutijih srpskih vojskovođa – Stepe Stepanovića. U boljem stanju nije ni ambar koji je takođe na ovom placu u Vrčinskoj ulici broj 1 u Kumodražu. Pukotine na zidu vidljive su po sredini ovog pomoćnog objekta. Kuća i ambar od zemlje i drvenih greda, zidani u takozvanom bondručnom sistemu gradnje, obnovljeni su 2014. godine, ali uprkos tome oštećenja na objektima su se uveliko pojavila. Uzrok je, najverovatnije, pojava klizišta u tom delu Kumodraža. Do pre nekoliko meseci Stepina kuća bila je u nadležnosti opštine Voždovac na čijoj se teritoriji i nalazi. Ali je zbog svog značaja,\n28.01.2021 u 14:21\nDuboko – jedno od najvećih klizišta pred sanacijom\nČetiri decenije star problem žitelja naselja Duboko na Umki, poznatog po klizištu, nakrivljenim i urušenim kućama koje „beže” ka Savi konačno bi mogao da bude rešen. Ovih dana, kako je rekao Srđan Kolarić, predsednik opštine Čukarica, izdata su i prva rešenja za eksproprijaciju zemljišta i objekata. To znači da će oni sugrađani koji imaju dozvolu, ali i zabranu korišćenja objekta i nalaze se u zoni koja je predviđena za raseljavanje Regulacionim planom naselja Umka moći da dobiju naknadu za svoju zemlju i kuće. Podneto je stotinak predloga za eksproprijaciju, a doneto deset rešenja i to za objekte koji su uknjiženi sa čistom imovinskopravnom dokumentacijom, a za koje su se njihovi vlasnici saglasili da mogu da budu oduzeti. Za ostale predmete postupak je u toku, stranke pribavljaju\n26.01.2021 u 15:00\n„Plava lokomotiva” dobija novu adresu\n„Parna lokomotiva” koja je deceniju vukla Titov „Plavi voz”, a poslednjih 37 godina krasila prostor između Pošte 6 i nekadašnje Glavne železničke stanice, biće izmeštena. Planirano je, kako je rekao Marko Stojčić, glavni gradski urbanista, da bude premeštena nekoliko metara dalje na prvi kolosek Železničke stanice. Taj prostor trebalo bi da bude uređen i da predstavlja takozvani unutrašnji plato Savskog trga. – „Plava lokomotiva” biće prebačena na prvi kolosek na mesto odakle su nekada polazili vozovi. Trenutno se radi projektna dokumentacija, a ako sve bude kako treba, ovaj plan mogao bi da se realizuje sledeće godine – rekao je Stojčić. Predviđeno je i da na platou iza zgrade nekadašnje Železničke stanice, a budućeg Istorijskog muzeja Srbije, budu oformljene i kulturne institucije\nDani kada se dnevno na gradskim počivalištima obavljalo između 70 i 75 sahrana su iza nas. Broj sahrana je i dalje povećan, ali ni približno kao u decembru kada je sahranjeno dvostruko više ljudi nego 2019. Sada rodbina, kako kažu u JKP „Pogrebne usluge”, na sahranu ili kremaciju najmilijih čeka dva do tri dana. A prošlog meseca čekalo i više od pet dana iako su radnici ove firme radili i vikendom, što inače nije uobičajeno. – Broj sahrana u ovom mesecu je povećan u odnosu na isti period prethodne godine, ali se smanjuje u skladu sa trenutnom epidemiološkom situacijom. Prošlog meseca broj sahrana bio je povećan obavili smo 2.174 sahrane i kremacije, dok je u istom mesecu 2019. godine obavljeno 1.068 sahrana i kremacija. U decembru je na grobljima u našoj nadležnosti prosečno\nPočetna / Branka Vasiljević\n16.09.2021 u 12:34\nNemačke železnice postigle dogovor sa mašinovođama\n16.09.2021 u 12:24\nJadranka Joksimović, Oliver Verheji i ministri zapadnog Balkana o očekivanjima od Samita


“ŠAMAR BIRAČIMA” SVM, SPS, DS I SNS – BT Public News\nStranke se u državi bore za stezanje kaiša i manje penzije, a na lokalu krčme pare stanovnika Bačke Topole.\nNakon što je predsednica opštine u Bačkoj Topoli Melinda Kokai Mernjak podnela ostavku isti čin se očekuje i od svih članova Opštinskog veća. Takav postupak nalaže Zakon o lokalnoj samoupravi, prema kojem smenom predsednika, prestaje mandat zameniku i svim članovima Opštinskog veća. Prema saznanjima naseg portala, do 3 . decembra, tako su postupili svi funkcioneri SVM-a.\nHteli ili ne, koalicioni partneri SVM-a bi posle Pastorovog poziva etički trebali da podnesu ostavke zbog visokih plata, stimulacija i nezadovoljstva njihovim radom. SPS, DS I SNS se jos uvek ne oglašavaju da li će ili ne da predlože takođe nove kandidate za najviše fukcije u opštinskoj vlasti.\nAko bi se poslužili rečima predsednika SVM Ištvana Pastora -da niko nema pravo da negativnim porukama daje šamar onima koji su glasali za njih -izgleda da je jak udarac upravo usledio I od lokalnih lidera SPS a Jovana Jeremića i SNS Predraga Petrovića čije se vladajuće stranke u državi bore za stezanje kaiša,dok oni na lokalu bahato na delu sprovode nešto potpuno suprotno.\nDa podserimo funkcioneri volonteri, iz SPS-a, Jovan Jeremić od februara do kraja jula uz svoju platu u AIK-u Bačka Topola, u opštini zaradio 558.349 dinara,dok je njegov partijski saborac Gruja Milošev, za rad u Opštinskom veću, u istom period dobio 418.419 dinara. Predrag Petrović , inače predsednik lokalnog SNS-a mesečno je zarađivao oko 129.000,00 dinara a član Opštinskog veća iz iste stranke Saša Srdić oko 116.000,00 dinara.\nUčestvovanje u uživanjima finansijskih blagodeti ekonomski posrnule opštine nije dovelo samo u pitanje njihovu fotelju u opštinskoj vlasti već i onu u političkoj partiji.\nNa potezu su sada stranke .Da li će lokalni lideri koji su izbačeni u fokus javnosti i dalje ostati na partijskim funkcijama ili će proraditi unutrašnji mehanizmi u strankama ostaje da se vidi. U lokalu će odlučivati sami o sebi jer su šefovi svojih partija u Bačkoj Topoli, ukoliko ne bude direktive iz vrha stranke.\nPrevious Previous post: KULAČIN KUPUJE RADIO REGIJE I EKSPRES KANAL?\nNext Next post: ISTORIJSKA VEST IZ REZIDENCIJE PATRIJARHA KONSTANTINOPOLJSKOG\n6 thoughts on ““ŠAMAR BIRAČIMA” SVM, SPS, DS I SNS”\n06/12/2014 at 03:54\nnisu me iznenadili clanovi sps-a. jer su oni poznati po svojoj alavosti, ali ostali… uglavnom svi oni predstavljaju civilizacijsku sramotu\nPingback: cascade sliding patio doors


Druge destinacije :: BanjaVrdnik.info\nGde se ovo prelepo mesto tačno nalazi\nKakvo vreme vas očekuje u banji u…\nTermalni bazeni Banje Vrdnik\nFotografije Banje Vrdnik\nPogledajte još neke turističke destinacije u Srbiji u kojim možete da provedete svoj odmor. Srbije poseduje veliki broj prelepih banja, planina i jezera na kojima zaista može da se provede kvalitetan odmor. Naravno, tu su i mnogi lepi gradovi, mesta poznata po svojoj istoriji i drugo.\nBanja Kanjiža – Banja Kanjiža je pozicionirana na samom severu Srbije, nedaleko od Subotice i madjarske granice. Banja Kanjiža poseduje izvore termalne lekovite vode koja je pogodna za lečenje različitih oboljenja.\nPrirodni lekoviti faktori Banje koviljače i njene okoline – Banja Koviljača je pozicionirana u jednom od veoma živopisnih krajeva Srbije, na samoj granici sa Bosnom i Hercegovinom, na obali reke Drine. Lekovite faktore koje Banja koviljača poseduje predstavlja termomineralna voda i prirodno okruženje reke Drine i planine Gučevo.\nZlatibor smeštaj – najveća kolekcija smeštaja na Zlatiboru\nKopaonik smeštaj – privatni i hotelski smeštaj na Kopaoniku\nDivčibare smeštaj – uživajte u nepreglednim borovim šumama koje okružiju Divčibare\nKakvo vreme vas očekuje u banji u narednih nekoliko dana\nBanja Vrdnik apartmani Banja Vrdnik apartmani\nSmeštaj Fruška Gora Smeštaj Fruška Gora\nBanja Koviljača Banja Koviljača smeštaj\nSokobanja smeštaj Sokobanja smeštaj


Ako se potvrdi optužnica protiv Tačija, Osmani će biti imenovana za v.d. predsednika Kosova - Kosovo Online\n27. Oktobar 2020. • 18:35\nMeđutim, postavlja se pitanje da li neko od kandidata ima glasove koji su potrebni za izbor u Skupštini Kosova, koliko će Osmani biti na toj funkciji i kada su novi izbori izgledni.\nNajava Specijalnog suda, predloga-optužnice protiv Tačija i lidera Demokratske partije Kosova Kadrija Veseljija probudila je ambicije nekih pojedinaca da zauzmu najvažniju poziciju na Kosovu.\nTe ambicije koje su uzdrmale vladajuću koaliciju, kako se navodi, mogle bi da izazovu novi politički zemljotres na Kosovu, u slučaju da Specijalna veća saopšte da je potvrđena optužnica protiv Tačija, kojom je optužen za ratne zločine.\nTada će, kao što je Tači nekoliko puta istakao, odmah podneti ostavku na mesto predsednika i shodno tome, ta funkcija će ostati za vršioca dužnosti.\nEugen Cakoli iz Kosovskog demokratdkog institua, u odgovoru za Gazetu Ekspres, ocenio je kako će se postupci odvijati ako Tači podnese ostavku.\nCakoli je naveo da u slučaju da se dogodi takav scenario, onda se odmah pokreću postupci za prenos nadležnosti predsedniku Skupštine Kosova.\nPrema njegovim rečima, u tom slučaju, predsednca parlamenta postala bi vršilac dužnosti predsednika Kosova.\n"U slučaju eventualne ostavke Tačija, odmah se pokreću postupci za prenos nadležnosti na predsednice skupštine, koji postaje vršilac dužnosti predsednika", objasnio je Cakoli i dodao da predsednica parlamenta vrši tu dužnost do kraja procesa izbora predsednika.\nTaj rok, naveo je, može trajati do pola godine i ako novi predsednik do tada ne bude izabran, Kosovo može izaći na vanredne parlamentarne izbore.\n"Predsednik će vršiti tu funkciju do kraja procesa izbora novog predsednika u skupštini. Međutim, Ustav predviđa da predsednik ne može biti u statusu vršioca dužnosti više od šest meseci. U tom roku mora biti izabran novi predsednik, u skladu sa članom 90 Ustava. U nemogućnosti izbora novog predsednika, predsednik skupštine, u svojstvu v.d. predsednika mora da raspiše vanredne parlamentarne izbore, koji se moraju održati u roku od 45 dana", precizirao je Cakoli.\nUstav Kosova precizira kako se bira predsednik. Prema članu 86, predsednik se bira u Skupštini Kosova, tajnim glasanjem.\nKandidat može biti onaj ko obezbedi potpise najmanje 30 poslanika Skupštine Kosova, dok je precizirano da poslanici mogu potpisati samo za jednog kandidata za predsednika.\nIzbor predsednika Kosova vrši se sa dve trećine glasova svih poslanika.\n"Ako nijedan kandidat ne dobije većinu od dve trećine u prva dva kruga glasanja, treće glasanje se organizuje između dva kandidata koji su na drugom glasanju dobili najveći broj glasova i kandidata koji dobije većinu glasova svih poslanika. Ako na trećem glasanju nijedan kandidat ne bude izabran za predsednika, Skupština se raspušta i raspisuju se novi izbori, koji se moraju održati u roku od 45 dana", navodi se u Ustavu, u članku koji govori o izboru predsednika.\nDa se takav razvoj, u kojem bi predsednik parlamenta neko vreme vodio Kosovo u nemogućnosti izbora novog predsednika očekuje, najavljuju u Pokretu Samoopredeljenje.\nBivši glavni diplomata Kosova Gljauk Konjufca poručio je da će Osmani uskoro biti na funkciji predsednika.\n"Osmani će uskoro biti vršilac dužnosti predsednika. Ako Osmani prihvati kandidaturu za predsednika, ovo je nova situacija na Kosovu. Ali, ne mislim da će Osmani dati legitimtet Hotijevoj vladu za još tri godine. Dobro je što će Osmani vršiti funkciju predsednika", ocenio je Konjufca.\nMeđutim, Osmani kao predsednica nije prihvaćena u svojoj bivšoj stranci. Potpredsednik Demokratskog saveza Kosova Ljutfi Haziri rekao je da Osmani neće biti izglasana za predsednicu Kosova.\nLider Alijanse za budućnost Kosova Ramuš Haradinaj, kome je njegova stranka već dala mandat da se kandiduje za tu funkciju, insistira na mestu predsednika.\nHaradinaj je pretio je da će napustiti koaliciju, ako mu Demokratski savez Kosova i Socijaldemokratska inicijativa NISMA ne daju glasove potrebne za prolazak u Skupštini Kosova.\nNjegovu pretnju nisu prihvatili koalicioni partneri, koji su rekli da su spremni da idu na izbore.\nVjosa Osmani Hašim Tači izbor predsednika izbori\nLider Alijanse za budućnost Kosova (ABK) Ramuš Haradinaj je jedino ime koje ta stranka ima za predsednika i čiji je to cilj, prenosi Ljajmi.


Hotel Aqua Blue Sunčev Breg - Leto 2022. Bugarska - Maestro Travel\nDestinacija: Hotel Aqua Blue, Sunčev Breg, Bugarska\nCena: RO već od 1.350 rsd dnevno\nHotel Aqua Blue, Sunčev Breg, letovanje 2022.\nHotel Aqua Blue je smešten u istočno centralnom delu odmarališta Sunčev Breg. Neposredna blizina Cacao Beach plaže čini ovaj kompleks nerazdvojnim delom Sunčevog Brega i svih sadrčaja koje ovo letovalište poseduje. Idealan je izbor za odmor kako mladih tako i većih porodica jer u sastavu sadrži apartmane za 4 ili 5 osoba.\nApartmani poseduju jednu spavaću sobu, dnevni boravak, kuhinju u kojoj se nalazi mikrotalasna pećnica, električni bokal(kettle), frižider.\nGostima je na raspolaganju korišćenje bazena , sa ležaljkama i suncobranima, bez doplate, WIFI bez doplate, krevetac za dete.\nHotel nema svoj parking!\nCene smeštaja, hotel Aqua Blue, Sunčev Breg, Bugarska letovanje 2022.\nA1B 2+2 4+0\nCene po apartmanu za 10 noćenja u dinarima (RSD)\nDeca od 2 do 11.99 godina\nGalerija hotel Aqua Blue, Sunčev Breg, letovanje 2022.


Zvezda nastavlja pohod na titulu, karte za Čuku na dan utakmice - Sportske.net\nZvezda nastavlja pohod na titulu, karte za Čuku na dan utakmice\nCrveno-beli nastavljaju borbu za šampionsku titulu od koje ih trenutno dele još dve pobede.\nMilojeviću novi ugovor PO SVAKU CENU!Raste euforija - Zvezda slavi titulu u Kruševcu?Zvezda - Pešić ne juri rekorde, nešto drugo mu je mnogo važnijeMoćna poruka Vujadina Savića posle pobede u NišuLe Taleku se ne ide iz Zvezde?\nEkipa Vladana Milojevića u sredu dočekuje Čukarički u okviru 33. kola Super lige Srbije i novom pobedom prišla bi na korak od overe šampionske titule.\nUtakmica je zakazana za 25. april od 18 časova i biće odigrana na našem najvećem stadionu, a karte će se prodavati samo na dan meča.\nBlagajne stadiona "Rajko Mitić" počeće sa radom od 10 časova i karte će se prodavati po cenama od 100 (sever), 200 (istok) i 300 (zapad) dinara.\nPet kola pre kraja šampionata Crvena zvezda ima 9 bodova prednosti u odnosu na "večitog" rivala i ukoliko dobije Čukarički pa Partizan izgubi od Radničkog iz Niša titula će biti overena već u četvrtak.


Hamas sprema osvetu za ubistvo bombaškog instruktora\nNajava novih napada\nRAMALA (Tanjug) - Izrael je juče ujutro privremeno ukinuo policijski čas u svim gradovima na Zapadnoj obali koje je ponovo okupirao u protekle dve nedelje, osim u Tulkarmu i Nablusu.\nStanovnici Dženina, Kalkilije, Ramale, Vitlejema i Hebrona koriste izlazak na ulice za posetu prijateljima i rođacima, kao i za nabavku namirnica, a studenti za polaganje ispita, prenosi nemačka agencija DPA, koja je najavljivala da će policijski čas ponovo biti uveden već u toku jučerašnjeg popodneva.\nMuhanad al Tahir je proveo tri godine u jednom palestinskom zatvoru, ali je oslobođen u septembru 2000, kada je posle propasti mirovnih pregovora, pobuna Palestinaca postala sve žešća. Pripadnici Hamasa su u tom periodu bili odgovorni za većinu od 71 samoubilačkog bombaškog napada u kojima je ubijeno preko 200 Izraelaca.\nPre ukidanja policijskog časa, izraelske trupe ušle su u deset sela u blizini Ramale i počele potragu oružja, eksploziva i sumnjivih osoba, pa su Palestinci tu akciju ocenili kao ekspanziju ponovne vojne okupacije područja Ramale.\nIzraelski premijer Arijel Šaron izjavio je juče da je vojsci dao "sasvim jasne instrukcije kako da ublaže" patnje palestinskog stanovništva na Zapadnoj obali, u okviru, kako je rekao, prve faze primene inicijative američkog predsednika Džordža Buša. On je, međutim, napomenuo da će "povlačenje iz gradova na (Zapadnoj) obali biti moguće tek kada se vrate mir i bezbednost".\nUkupno oko 575.000 Palestinaca zarobljeno je u svojim domovima otkako je Izrael pokrenuo novu ofanzivu na Zapadnoj obali.\nInače, pripadnici ekstremističkog oružanog krila Hamasa upozorili su juče da će se osvetiti za ubistvo svog lidera Muhanada al Tahira, koga izraelske vlasti direktno krive za smrt skoro 120 ljudi. Tahir (26) je ubijen u nedelju, kada je izraelski tenk otvorio vatru na njegovu kuću u Nablusu na Zapadnoj obali, a Šaron je njegovu likvidaciju ocenio kao "veoma važnu operaciju" za samoodbranu Izraela, objasnivši da je reč o "ubici koji je počinio najstrašnije zločine".\nIzvori Hamasa na Zapadnoj obali kažu da je osveta za Tahirovu smrt "njihov najveći prioritet". S druge strane, izraelski ministar odbrane Benjamin ben Eliezer je ponovio da je Tahir učestvovao u skoro svim bombaškim napadima Hamasa u proteklih nekoliko meseci, praveći bombe, planirajući napade i pripremajući bombaše-samoubice.\nJužna Koreja i SAD pojačavaju nadzor Severne Koreje\nVojne operacije SAD i Filipina\nKonačna verzija o potonuću "Kurska"


DEMOKRATSKA PARTIJA BUGARA PODR?ALA BO?NJACKU LISTU ZA EVROPSKI SAND?AK - SDA Sandžaka\nDemokratska partija Bugara u Republici Srbije podr?ace na predstojecim parlamentarnim izborima Bošnjacku listu za evropski Sand?ak - Dr. Sulejman Ugljanin. To je dogovoreno koalicionim sporazumom izmedu predstavnika Liste za Sand?ak i ove partije. Završni razgovori na ovu temu obavice se danas a, kako saznajemo, na Bošnjackoj listi ce se naci i dr. Angel Josifov, visoki funkcioner Demokratske partije Bugara i predsjednik Nacionalnog savjeta Bugara u Republici Srbiji.\nPrema koalicionom sporazumu Bošnjacka lista za evropski Sand?ak, odnosno njeni poslanici u buducem sazivu republickog parlamenta ce se obavezati da zastupaju i interese bugarske nacionalne manjine koji se ticu zajednickih interesa u oblasti manjinskih prava.\nSklapanje ovakve vrste koalicije ce otvoriti proces formiranja jedinstvene liste svih manjina na buducim parlamentarnim izborima.\nPovodom dezinformacija koje su juce plasirane u javnost o navodnom ucešcu Srpske Radikalne Stranke u koaliciji koja cini skupštinsku vecinu u Sjenici, Informativna slu?ba Bošnjacke Liste za ...


Podrška Vuku Jeremiću – Podrinske\nNa sednici Predsedništva Nove Srbije, održanoj u nedelju 19.2.2017. godine jednoglasno je usvojena Odluka da stranka na predstojećim predsedničkim izborima kao kandidata za predsednika Republike Srbije podrži gospodina Vuka Jeremića.\nSvi članovi Predsedništva Nove Srbije su podržali uvodno izlaganje predsednika Velimira Ilića i zauzeli stav da se treba suprotstaviti vladajućem režimu u Srbiji, koji personifikuje Aleksandar Vučić, zato što Srbija pod aktuelnom vlašću svakodnevno tone u svim sferama života, bez bilo kakvih ozbiljnijih rezultata na ekonomskom, političkom i socijalnom planu.\nNova Srbija smatra da je jedini čovek koji se u ovom trenutku može na pravi način suprotstaviti režimskom kandidatu gospodin Vuk Jeremić, koji će oko sebe okupiti širok front građana, udruženja, nevladinog sektora i političkih stranaka, a Nova Srbija će tokom predstojeće predizborne kampanje sve svoje resurse staviti u funkciju izborne pobede Vuka Jeremića. Ono što nas učvršćuje u svojoj odluci da podržimo Vuka Jeremića je podatak da se radi o čoveku koji je godinama više nego uspešno bio na čelu Ministarstva spoljnih poslova Srbije, a kasnije je predsedavao Generalnom skupštinom Ujedinjenih nacija u Njujorku i za malo izgubio trku za poziciju generalnog sekretara Ujedinjenih nacija. Jeremić se svojevremeno školovao na najprestižnijim evropskim i svetskim univerzitetima, a svojom kasnijom karijerom je potvrdio visoku stručnost i sposobnost, što je razlog više da ga Nova Srbija podrži kao budućeg predsednika Republike Srbije.\nUkoliko vlastodršci ovih dana raspišu i prevremene parlamentarne izbore, kao što se najavljuje, Nova Srbija će biti deo opozicionog političkog bloka na čelu sa Vukom Jeremićem.


Apel za bezbednost dece u saobraćaju - Slika Vest\nHomeVestiApel za bezbednost dece u saobraćaju\nSlikaVest, Beograd, 30. avgusta – Savet za bezbednost saobraćaja Grada Beograda podsetio je u današnjem saopštenju na značaj bezbednosti dece u saobraćaju s obzirom na to da počinje nova školska godina. Ove godine je u prvi razred osnovnih škola u Beogradu upisano 17.148 đaka, a beogradske škole pohađaće skoro 126.000 osnovaca i više od 56.000 srednjoškolaca.\n„Njihova je pažnja zaokupljena svim obavezama i aktivnostima koje ih očekuju, što će značajno uticati na povećanje rizika stradanja u saobraćaju. Naša je obaveza da im pomognemo da bezbrižno odrastaju, ali i da stiču znanja, izgrađuju pravilne stavove i navike, kako bi i sami doprineli sopstvenoj bezbednosti, ali i bezbednosti ostalih učesnika u saobraćaju”, navodi se u saopštenju.\nNeophodno je da pomognemo deci da razumeju rizike koje nosi učešće u saobraćaju, da prepoznaju i izbegnu rizične situacije i ponašanja, ali i da razumeju značaj saobraćajnih pravila i da ih se svesno pridržavaju. Od izuzetnog je značaja da roditelji obezbede pratnju i nadzor nad decom na putu do škole, da svojim ponašanjem daju pozitivan primer i ukažu na važnost poštovanja saobraćajnih pravila, dodaje se u saopštenju.\nSekretarijat za saobraćaj je apelovao i na škole da posvete pažnju bezbednosti dece, kao i da realizuju lekcije vezane za bezbedno učešće u saobraćaju, kako bi se osposobila za bezbedno kretanje na putu od kuće do škole.\n„Naročito je važno da svi mi, kao vozači, poštujemo saobraćajne propise i posvetimo naročitu pažnju bezbednosti najmlađih učesnika u saobraćaju, ne samo prvog septembra, nego tokom cele godine. Zaštitimo decu u saobraćaju, time ćemo sačuvati budućnost Beograda”, poručuje se u saopštenju Saveta za bezbednost saobraćaja Grada Beograda.\n„Fiš festival“ kod Kule Nebojša do 3. septembra\nVesić sa Kolarovom, Milojevićem i Kokezom u poseti Sigurnoj kući


Nović: BiH ulazi u nestabilan period – mojKontakt portal – Radio Televizija Kontakt\nNović: BiH ulazi u nestabilan period\nNe mislim da može da bude rata kao rata, ali moram vam reći da ima\nrazličitih zagovaranja mogućih ograničenih dejstava i sukobljavanja unutar BiH. To neka niko ne isključuje, pa ni oni koji nas uvjeravaju da toga ne može biti”, naglasio je Nović.\nOn je za “Nezavisne novine” rekao da i te kako može biti opasno za BiH u pojedinim dijelovima, a da povodi mogu biti banalni i različiti, tako i oni koji se direktno izazovu zbog teške ekonomske situacije, ali na koje se uvijek kaleme i ekstremniji pojedinci.\n“Zato u BiH svi moraju shvatiti da politička situacija direktno uzrokuje i bezbjednosnu. Jedno sa drugim je naprosto povezano. Mislim da će se situacija u BiH i politički zaoštravati i to znatno više u narednom periodu”, istakao je Nović.\nOn je rekao da Zakon o prebivalištu i boravištu građana stoji na istom onom mjestu gdje je i bio – već je mjesecima u Domu naroda, jer u BiH postoje određene snage koje nikako ne žele njegovo donošenje.\nNović je naglasio da dio bošnjačkih stranaka taj zakon predstavlja na potpuno netačan i nekorektan način, dodajući da u tom aktu nema nijedne riječi koja je diskriminatorska, ili koja u bilo kojem segmentu ograničava kretanje i prijavljivanje građana.\n“Druga je stvar što neki žele politički da manipulišu podacima o prebivalištu i boravištu kako bi mogli u izborima da manipulišu i izbornim rezultatima”, naveo je Nović.


Energyobserver - EU I SAD TRAŽE OD ERDOGANA DA SE UZDRŽI OD PROVOKACIJA OKO KIPRA\nEU I SAD TRAŽE OD ERDOGANA DA SE UZDRŽI OD PROVOKACIJA OKO KIPRA\nEvropska unija i SAD najoštrije su osudili izjave turskog predsednika Redžepa Tajipa Erdogana da su jedino rešenje za Kipar dve države i njegov plan da ponovo otvori nekadašnje letovalište Varoša, čiji su stanovnici pobegli u vreme turske invazije Kipra 1974. godine.\nErdogan je tokom dvodnevne posete severnom delu Kipra rekao da "trajno i održivo rešenje može biti jedino moguće" uzimanjem u obzir da su na ostrvu "dve odvojene države i dva odvojena naroda".\n"Međunarodna zajednica će pre ili kasnije prihvatiti ovu stvarnost", kazao je Erdogan uoči proslave 47. godišnjice invazije Turske koja je dovela do podele ostrva.\nTurski predsednik je tokom posete međunarodno nepriznatoj Turskoj Republici Severni Kipar izjavio i da će se "život nastaviti" u Varoši i pozvao kiparske Grke da zatraže naknadu za gubitak svoje imovine.\nŠef evropske diplomatije Žozep Borel je u saopštenju pozvao Erdogana da prestane sa provokacijama i da se vrati "dijalogu o sveobuhvatnom rešenju za Kipar, zasnovanom na rezolucijama Saveta bezbednosti UN".\nOn je naglasio da je "neprihvatljiva bilo kakva jednostrana odluka o promeni statusa Varoše".\n"Nisu dopušteni nikakvi potezi u vezi sa Varošom koji bi bili suprotni tim rezolucijama. EU će i dalje smatrati Vladu Turske odgovornom tuaciju u Varoši. EU će pažljivo pratiti sutrašnje zatvorene konsultacije Saveta bezbednosti UN o Kipru i zatim odlučiti o narednim koracima", saopštio je Borel.\nNekadašnje mondensko letovalište Varoša, južno predgrađe grada Famaguste, postalo je grad duhova 1974. godine kada su ga kiparski Grci napustili bežeći pred turskom vojskom.\nVaroša se nalazi uz samu tampon zonu koju su UN uspostavile između grčkog i turskog dela ostrva.\nLetovalište je ograđeno bodljikavom žicom i kontroliše ga turska vojska. Proteklih godina su neke plaže u Varoši otvorene, ali samo za kiparske Turke i državljane Turske.\nVisoki predstavnik je u ime EU zatražio "trenutno ukidanje svih ograničenja kretanja za mirovne snage UN na području Varoše, kako bi plavi šljemovi mogli da patroliraju i obavljaju mandat koji im je poveren".\n"EU ostaje u potpunosti posvećena svaobuhvatnom rešenju za kiparsko pitanje bazirano na dve zone, federaciji dve zajednice uz političku ravnopravnost, u skladu sa relevatnim rezolucijama Saveta bezbednosti i u duhu načela na kojima je osnovana EU, isto očekuje i od Turske", naveo je Borel.\nI šef američke diplomatije Entoni Blinken najoštrije je osudio Erdoganove planove o otvaranju letovališta Varoša.\n"SAD smatraju da su akcije kiparskih Turaka u Varoši, uz podršku Turske, provokativne, neprihvatljive i nespojive sa opredeljenjem da se konstruktivno učestvuje u mirovnim pregovorima", navodi se u saopštenju američkog državnog sekretara.\nPredsednik Republike Kipar, članice EU, Nikos Anastasijades opisao je Erdoganovu izjavu kao "očekivano ponavljanje neprihvatljivih pozicija Turske". Vlasti Republike Kipar u više navrata su upozoravale da je Varoša "crvena linija".\nLider kiparskih Turaka Ersin Tatar, koji je blizak Erdoganu i skloniji rešenju o dve države nego ujedinjenju Kipra o čemu se već decenijama pregovara pod okriljem UN, izjavio je da će za početak za 3,5% područja Varoše biti ukinut status vojne zone.\nKipar je praktično još 1964. godine podeljen na dve zone kada su na ostrvo zbog međunacionalnih sukoba poslate mirovne snage UN.\nPosle puča pristalica ujedinjenja Kipra s Grčkom, Turska je 1974. godine okupirala severnu trećinu ostrva naseljenu turskom manjinom i proglasila Tursku Republiku Severni Kipar, koju priznaje samo Ankara.\nSavet bezbednosti UN je 1983. godine usvojio Rezoluciju kojom je secesija kiparskih Turaka označena nelegalnom.\nEvropska unija, čiji je Kipar član, takođe isključuje mogućnost stvaranja dve nezavisne države na ostrvu.\nIzvor: EURACTIV.rs, Beta\n21.07.2021 · EURACTIV.rs / Beta


Neobični gejmeri iz celog sveta u Novom Sadu - Naši u svetu\nNeobični gejmeri iz celog sveta u Novom Sadu\nObjavljeno 10/08/19 u 14:30\nNOVI SAD – Evropsko prvenstvo u gejmingu, strateškim društvenim igrama, koje je organizovano u Master centru Novosadskog sajma, okupilo je više od hiljadu takmičara iz 45 zemalja iz celog sveta.\n“Došli su nam ljudi iz 45 zemalja iz celog sveta da se takmiče u simulacijama velikih bitaka u malim minijaturima. Ovu igru karakteriše kreativnost taktika i strategija, svaki od učesnika se takmiči jedan protiv drugog, svako od njih ima jednog generala koji vodi armiju jednu protiv drugih. Nijedna armija nije ista, svako bira i pravi svoju, a sve te figurice su izuzetno vredne“, objašnjava jedan od organizatora iz Gejming opensa Dane Basta.\nTakmičenje u gejming stonim društvenim igrama, najvećim do sada u celom svetu, danas je posetio gradonačelnik Novog Sada Miloš Vučević, koji je, kako je rekao, fasciniran brojem ljudi koji su se takmičili u Master sali Novosadskog sajma.\n“Iznenađen sam apsolutno pozitivno ovim što sam video, nisam znao da toliko ljudi igra, deluje mi fascinantno, preko hiljadu ljudi je došlo sa svih kontinenata, iz Amerike, Rusije, Kanade, Argentine i desetina drugih zemalja. Objasnili su mi kako igraju, ko koga tu napada, zašto mere metrom i sve ovo je izuzetno kreativno. Volim što Novi Sad može da organizuje ovakve događaje, da toliko ljudi dođe iz celog sveta, koji će pričati o Novom Sadu i odavde odneti u svet najlepšu sliku našeg grada“, rekao je Vučević.\nOcenio je da će “ova priča biti multiplicirana, jer su svi ti ljudi smešteni u hotelima u gradu, hrane se u restoranima, koriste taksi”…\n“Svakodnevno odavde rade lajv prenose, slika iz Novog Sada odlazi u ceo svet i od ovoga nema bolje reklame. Ovo je priča koju Novi Sad mora da definiše u svom daljem razvoju. Ovo je priča kakvu mi želimo da vidimo o Novom Sadu, nadam se da će ovi ljudi pričati dobre priče o našem gradu”, rekao je Vučević.


RTCG - Radio Televizija Crne Gore - Nacionalni javni servis :: Region :: Poslanici EP o protestima u Srbiji i borbi protiv organizovanog kriminala\n09. 12. 2021. 14:09 >> 14:10 7\nPoslanici EP o protestima u Srbiji i borbi protiv organizovanog kriminala\nEvropski parlamentarci tokom plenarne sjednice koja počinje u ponedjeljak, 13.decembra u Strazburu govoriće o ponižavajućem položaju radnika iz Vijetnama u kineskoj fabrici Lunglong u Zrenjaninu i ekološkim protestima u Srbiji.\nPoslanici će o toj temi, kako je najavljeno, raspravljati i glasati u četvrtak, u okviru hitnih rezolucija o ljudskim pravima.\nTakođe, evropski zastupnici će tokom rasprave u utorak od vlada država u regionu zatražiti više napora u borbi protiv korupcije i organizovanog kriminala.\nPoslanici će na plenarnoj sjednici glasati o predlogu Rezolucije EP o saradnji u borbi protiv organizovanog kriminala na Zapadnom Balkanu, u kojoj se ističe da su nedostatak radnih mjesta, korupcija, dezinformacije, elementi „zarobljavanja države“, nejednakost te strano uplitanje nedemokratskih režima kao što su Rusija i Kina - ključni faktori ranjivosti država na Zapadnom Balkanu.\nU nacrtu Rezolucije napominje se da su veze između organizovanog kriminala, politike i preduzeća postojale prije raspada Jugoslavije i da se nastavljaju od 90-ih godina 20. vijeka i osuđuje „očigledan nedostatak volje nadležnih tijela da otvore arhive bivše Jugoslavije”.\nPoslanici pozivaju i na otvaranje arhiva bivše Jugoslavije, a naročito da se omogući pristup dosijeima bivše jugoslavenske tajne službe (UDBA) i Kontraobavještajne službe Jugoslavenske narodne armije (KOS) te da se ti dosjei vrate odgovarajućim vladama ako to zatraže.\nU plenarnoj raspravi u utorak i popratnoj rezoluciji o kojoj će se glasati u srijedu, zastupnici će, kako se očekuje, pozvati na ubrzanje procesa EU integracije Zapadnog Balkana, što bi pomoglo u borbi protiv organizovanog kriminala u regionu.


NEVJEROVATNA BROJKA: Evo koliko aktivnih korisnika dnevno ima "INSTAGRAM STORIES"\nPonedjeljak, 06.11.2017 | 17:32\nIzvršni direktor „Fejsbuka“ Mark Zakerberg potvrdio je da „Instagram storiz“, servis koji omogućava postavljanje sadržaja koji se kasnije sami brišu, ima 300 miliona aktivnih korisnika na dnevnoj bazi.\nZakerberg je precizirao da to znači da je servis gotovo dva puta veći nego Snepčet, a iz te mobilne aplikacije Instagram najviše crpi inspiraciju za svoju Storiz funkciju.\nRast Storiza objavljen u finansijskom izvještaju „Fejsbuka“, a u tom dokumentu naveden je podatak da Votsap verzija funkcije ima 300 miliona korisnika svakog dana.\nInstagram storiz je 250 miliona dnevnih korisnika dostigao tokom juna ove godine, a za samo pet mjeseci je dodao novih 50 miliona korisnika.\nPrema navodima Zakerberga, funkcije kao što su Storiz, namijenjene su povećanju „dobro provedenog vremena“ u okviru Fejsbukovih aplikacija.


novac.hr , B92\nU konstantnom sukobu sa akcionarima, Volstritom, javnošću i analitičarima oko finansijskih (u poslednje vreme negativnih) rezultata Tesle, on želi da povuče akcije kompanije iz javne ponude na berzi.\nPOSLE BMW-A TESLA Automobilski gigant gradi fabriku u Evropi\nMask je priznao da je držanje kompanije u javnoj ponudi teret, a izgleda da više i nema snage da objašnjava rezultate.Takođe, tvrdi da je za otkup kompanije već obezbedio sredstva.\nAnalitičari Fajnenšel tajmsa slažu se da je malo verovatno da će sama firma da skupi novac, i da to može da uradi jedino novim zaduženjem. Verovatnije je, piše FT; da je interes za otkupom akcija došao iz Saudijske Arabije, gde Javni investicioni gond već koristi novac od nafte da poveća udeo u firmi. Javni investicioni fond Saudijske Arabije već je najveći samostalni investitor "Tesle" i procenjuje se da trenutno poseduje između tri i pet odsto kompanije sa ulogom od 2,9 milijardi dolara. "Gardijan" je ranije pisao da su Saudijci početkom godine pristupili Masku da bi investirali novac u zamenu za veći udeo u kompaniji, ali Musk ih je tada odbio.\nKOMŠIJE U PREGOVORIMA SA TESLOM Žele fabriku električnih automobila ili baterija


Grad Ljubuški potpisao Deklaraciju ‘Opštine bez brana’ – Bistro Bosno i Hercegovino!\n28. Septembra 2020. Senad\t0 Comments\nPročitajte i: Rijeka Tihaljina presušuje zbog lošeg upravljanja vodotocima\nDeklaracija «Opštine bez brana» dio je aktivnosti koje zajedno implementiraju Arnika (Češka), Koalicija za zaštitu rijeka BiH i Centar za životnu sredinu i Programa za promociju tranzicije Češke Republike. Zasnovana je na „Deklaraciji o zaštiti rijeka Zapadnog Balkana“ koja je donesena prošle godine na međunarodnoj konferenciji održanoj u Sarajevu uz finasiranje Evropske unije. Deklaraciju su do sada potpisale opštine Sokolac i Istočno Novo Sarajevo, a i sve ostale opštine u BiH imaju mogućnost da se pridruže ovoj inicijativi.\n← Koalicija za zaštitu rijeka BiH: Poziv na protest ispred Vlade F BiH\nJezero Modrac: Održano Prvenstvo SRS FBIH u lovu ribe udicom na plovak za mlađe kategorije →\n21. Oktobra 2005. 5. Juna 2019. admin 0\nKonkurs za izbor domaćina 16. Svjetskog prvenstva u lovu sa obale umjetnim mamcem (SPIN) u 2018. godini


Pariz, Berlin i London osudili iransko obogaćivanje uranijuma - BIGportal.ba\nPariz, Berlin i London osudili iransko obogaćivanje uranijuma\n19 Avgusta, 2021 19 Avgusta, 2021 019\nFrancuska, Nemačka i Britanija izrazile su danas ozbiljnu zabrinutost zbog izveštaja u kojem se navodi da je Iran ubrzao obogaćivanje uranijuma skoro do nivoa naoružanja, što je, kako tvrde, ozbiljno kršenje njegovih obaveza.\n„Iran mora bez odlaganja obustaviti aktivnosti koje krše Zajednički sveobuhvatni akcioni plan (JCPoA)“, navodi se u zajednickom saopštenju ministarstava inostranih poslova tri zemlje koje je objavljeno u Nemačkoj, a prenosi agencija Rojters.\n„Pozivamo Iran da se što pre vrati pregovorima u Beču s ciljem njihovog brzog i uspešnog okončanja. Više puta smo naglašavali da vreme nije ni na čijoj strani“, dodaje se u saopštenju.\nMeđunarodna agencija za atomsku energiju (IAEA) je objavila u utorak u svom izveštaju da je Iran ubrzao obogaćivanje uranijuma.\nUhapšen muškarac zbog prijetnji ispred Kapitola\nM. 27 Septembra, 2021


Arsen Venger najavio novu tehnoliogiju već za Svetsko prvenstvo! – Lajk.rs\nIdeja da se svaka akcija odigra do kraja bez obzira da li se napadač nalazi u nedozvoljenoj poziciji nije se pokazala preterano uspešnom, oduzela je mnogo vremena, donela nam mnogo radosti zbog golova koji su kasnije bili poništeni zbog milimetra ili centimetra ofsajda.\nVideli su to i bitni ljudi u svetskom fudbalu, a jedan od njih, čuveni menadžer Arsenala Arsen Venger otkrio je šta će biti preduzeto po tom pitanju. A rešenje izgleda kao prava fudbalska revolucija.\nfoto: Printskrin / You Tube- Za Svetsko prvenstvo u Kataru sledeće godine biće spreman “automatski ofsajd”. A to znači sledeće, sudija će dobijati signal na svom časovniku zelene ili crvene boje u zavisnosti od toga da li je igrač u ofsajdu ili ne. Svedoci smo da se prosečno potroši oko 70 sekundi kod svake sporne situacije i mislim da će ova tehnologija biti od velike važnosti – poručio je Venger.\nPročitajte još... Gradski štab za vanredne situacije apelovao na građane


Opština Bar: Konkurs realizovan javno, transparento i u skladu sa zakonom – Portal Bar\nOpština Bar: Konkurs…\nOpština Bar: Konkurs realizovan javno, transparento i u skladu sa zakonom\nKonkurs za idejno rješenje Dnevnog centra za djecu sa smetnjama u razvoju u Baru realizovan je javno, transparentno i u potpunosti u skladu sa zakonom i propisima iz ove oblasti, saopšteno je iz Opštine Bar, povodom današnjeg saopštenja OO Demokrate Bar. Uprkos tome, kako dodaju iz Opštine, barske Demokrate pokušavaju da iskonstruišu aferu i bace ljagu na članove konkursnog žirija koji su svoju reputaciju stavili na raspolaganje timu kako bi se došlo do najboljeg rješenja za Dnevni centar.\n„Sastav konkursnog žirija bio je poznat od samog raspisivanja konkursa, i činilo ga je 5 članova – dva službena lica Opštine u zvanju diplomiranih arhitekata, dva stručnjaka iz oblasti arhitekture i jedan predstavnik nevladinog udruženja koje se bavi pitanjima djece sa posebnim potrebama. Na konkurs je pristiglo 14 radova pod šiframa, što je zakonska obaveza, i kao takvi su bili predmet otvaranja, pregledanja, razvrstavanja i bodovanja od strane žirija. Žiri je o svih 14 prijava odlučivao u skladu sa propisima, svojim nadležnostima i stručnim kvalifikacijama, i određivao se isključivo prema predloženim arhitektonskim rješenjima svih autora radova. Na konkursu su nagrađena tri rada, i otkupljena dva, što je predviđeno Pravilnikom o načinu i postupku raspisivanja i sprovođenja javnog konkursa za idejno arhitektonsko rješenje nadležnog ministarstva, što je i bilo poznato po uslovima konkursa i sprovodi se u svim ovakvim procedurama u zemlji. Po okončanom bodovanju i utvrđivanju rang liste konkursnih radova, u završnom koraku izvršeno je otvaranje koverti sa naznakom „Podaci o autoru“, i sve u predviđenoj izvještajnoj formi transparentno objavljeno, u skladu sa zakonom“, stoji u saopštenju.\nDemokrate stoga, dodaje se, uzalud pokušavaju da iskonstruišu aferu i problematizuju konkurs i odluke žirija, što rade isključivo u političko-promotivne svrhe, zapostavljajući prije svega potrebe djece sa smetnjama u razvoju.\n“ Podsjećamo da smo i ranije saopštavali, a što su i barske Demokrate često otvarale kao pitanje, zašto izgradnja ovog objekta čeka duži niz godina. I tada smo kazali da zbog brojnih izmjena zakonske regulative, dobijanja saglasnosti školskog odbora i Vlade za prenos prava na nepokretnosti, nije bilo uslova da se ovaj projekat brže realizuje. Sada, kada smo u skladu sa svim važećim aktima sproveli zakonitu proceduru i krećemo se ka ispunjenju svih procedura za početak gradnje objekta, Demokrate bez argumenata žele da obesmisle rad žirija i ometu pripremu projekta iz samo njima znanih razloga“, navodi se u reagovanju.\nOpština Bar i Služba glavnog gradskog arhitekte, zaključuju iz Opštine Bar, kako za ovaj, tako i za druge poslove, stoje na raspolaganju svim nadležnim organima za provjeru ispravnosti sprovedene procedure.


BTC $62.317 +2,61%\nETH $3.865 -0,33%\nXRP $1,10 -3,30%\nBCH $618 -1,10%\nBivši ekonomski savetnik Donalda Trampa se pridružio odboru tehnološke kompanije Spring Labs.\nGari Cohn - bivši glavni ekonomski savetnik američkog predsednika Donalda Trampa - pridružio se odboru svetskih stručnjaka za blokčein tehnološku kompaniju Spring Labs, navodi se u saopštenju za medije objavljenom 12. oktobra.\nPored toga što je služio u administraciji Trampa, Cohn je ranije radio kao generalni direktor američkog bankarskog giganta Goldman Sachsa, a odavno je bio direktor američkog Nacionalnog ekonomskog veća. U objavljivanju, Cohn navodi da je "bio veoma zainteresovan za blokčein tehnologiju već nekoliko godina."\nKao glavni ekonomski savetnik Donalda Trampa 2017.-2018, Cohn je bio odgovoran za poresku reformu uprave, koja je stupila na snagu prošlog decembra. Štaviše, Cohn je nadgledao program međunarodne i domaće ekonomske političke administracije.\nPredsednik i izvršni direktor Spring Labs-a Adam Jivan kaže da njegova kompanija očekuje da Cohn implementira svoje znanje o finansijskim tržištima u sferi blokčein tehnologije:\n"Geri donosi bogato iskustvo u razumevanju složenosti globalnih finansijskih tržišta i neuporedive mreže..."\nSpring Labs je tehnološka kompanija u Sjedinjenim Američkim Državama koja koristi blokčein rešenja za razmenu podataka o identitetu i imovini između banaka i kompanija. Kompanija je u procesu izgradnje svog Spring protokola, za koji tvrdi da će "[omogućiti] učesnicima mreže razmenu vrednih informacija bez razmene osnovnih izvornih podataka."\nKako je Forbes otkrio u martu, Spring Labs je uspeo da prikupi 14,7 miliona dolara u ranoj fazi ulaganja samo četiri meseca nakon što je osnovan.\nSpring Labs je takođe uspeo da privuče Brajana Broksa, glavnog pravnog službenika kripto berze Coinbase, u svoj savetodavni odbor. Broks je ranije radio kao generalni zastupnik Federalne asocijacije hipoteka poznate kao “Fannie Mae”.


Finalna rasprodaja AGV i Dainese moto opreme - Moto Berza\nMASS Company uskoro počinje finalnu rasprodaju AGV i Dainese moto opreme!\nOve godine MASS Company organizuje finalnu rasprodaju svog preostalog asortimana ova dva brenda.\nDatum kada kreće finalna rasprodaja je rezervisan za 1. februar 2019. godine.\nZabeležite 1. februar u svom kalendaru da kupite sebi AGV kacige i Dainese opremu po neverovatnoj ceni.\nDetaljnije informacije očekujte uskoro!


Uoči poslednjeg kola jesenjeg dela sezone u Vojvođanskoj ligi Sever - www.025.rs\nwww.025.rs / SOMBOR / SPORT / Uoči poslednjeg kola jesenjeg dela sezone u Vojvođanskoj ligi Sever\nUoči poslednjeg kola jesenjeg dela sezone u Vojvođanskoj ligi Sever\nOstalo je još 90, možda i koji minut sudijske nadoknade pa će fudbaleri najvećeg broja nižih liga na zimski odmor. U Vojvođanskoj ligi Sever, klubovi koji gravitiraju na ovim prostorima, Zapadnobačkog okruga, imaju veliki raspon, od prava na radost do ozbiljnih briga.\nAmbiciozan nastavak sezone u 2020. godini i gajenje šampionskih ambicija ima Sloga iz Čonoplje koja će prezimeti na čelu tabele sa velikom i komotno se može reći nenadoknadivom prednosti nad prvim pratiocem, verovatno ČSK Pivara iz Čelareva. Čak 12 bodova je razlike u korist Čonopljanaca, koji su u dosadašnjih 14 odigranih kola ostvarili 13 pobeda i jedino su u Čelarevu odigrali nerešeno 2:2, dok su preostale utakmice uglavnom lako rešavali u svoju korist. Priliku da uvećaju svoju bodovnu prednost, Sloga će imati već u prvom kolu prolećnog dela sezone kada na svom terenu igra protiv pomenutog rivala. Dakle, Čonopljanci zasluženo zimuju na čelnoj poziciji, a treneru Aleksandru Lazareviću otvara se prilika da mirno analizira sve pojedinosti tokom jeseni i proceni šta im je neophodno za dobar plasman u Srpskoj ligi.\nZadovoljni sa trenutnim plasmanom na tabeli, treće mesto sa bodom manje od drugog ČSK Pivara, mogu biti fudbaleri apatinske Mladosti. Oni su igrali uglavnom dobro i prolećni raspored kola im daje za pravo da se nadaju da mogu na kraju da osvoje to drugo mesto koje vodi u baraž za viši rang. Do ostvarenja te zamisli neće biti lako, jer je pored ČSK Pivare još nekoliko klubova u kombinaciji. Ipak, Apatinci mogu biti zadovoljni, jer su pre početka sezone ostali bez trenera Bačića i dirigentsku palicu je preuzeo mladi Aleksandar Kesić, koji je kao novajlija u ovom pozivu ostavio odličan utisak.\nZa razliku od pomenutih klubova, nemirnu zimu i teško proleće očekuje Crvenku, odžački Tekstilac i somborski Radnički. Crvenčani su solidno započeli sezonu i delovali su kao ekipa koja neće imati problama oko plasmana i opstanka u društvu vojvođanskih ligaša, ali je onda usledila serija neuspeha pa su se našli u veoma nezahvalnoj poziciji. Oni su u društvu sa Tekstilcem tik iznad crte koja vodi u Područnu ligi, tačnije imaju samo dva boda više od Krila Krajine iz Bačke Palanke. Crvenka i Tekstilac će morati mnogo toga da menjaju ukoliko žele prodor ka sredini tabele, jer su tokom jeseni prikazali puno oscilacija u igri i olako su gubili bodove.\nNajugroženiji je somborski Radnički, koji je ubedljivo poslednji na tabeli sa svega jednim osvojenim bodom i već je jednom nogom u Području. Somborci su pre početka sezone ostali bez kostura tima, a zamene nisu bile adekvetne, odnosno veliki broj igrača su golobradi mladići koji nisu uspeli da iznesu teret koji nameće ovaj rang takmičenja. Nema sumnje da će Radnički na proleće pokušati da se spasi ispadanja, ali je zaostatak veliki, pa će trebati mnogo toga da se poklopi kako bi ekipa izbegla najgore.\nSve ovo navodi da će poslednje kolo biti interesantno. Sloga dočekuje iskusni Tisu iz Adorjana, Mladost gostuje Vojvodini iz Bačkog Gradišta, Tekstilac je domaćin Bajši, Crvenka ima priliku da prekine seriju poraza jer je domaćin Mladosti iz Turije koja je pretposlednja na tabeli i Crvenčani moraju iskoristiti tu priliku, dok će Radnički na svom terenu dočekati drugoplasirani ČSK Pivara. Sve utakmice počinju u 13 časova.\nTags: jesenji deo, poslednje kolo, vojvođanska liga sever\nPodsticaji za stare i umetničke zanate


Vlase putuje na Republičko takmičenje „Seoskih sportskih igara“ - JuGmedia\nEkipa sela Vlase koja je osvojila prvo mesto na nedavno održanim „Seoskim sportskim igrama“ u Ćukovcu sutra će u organizaciji grada Vranja i Sportskog saveza otputovati u Vrnjačku banju na finalno Republičko takmičenje ovih igara koje će biti održano od 25. do 27. septembra.\nOva ekipa koja u svom sastavu ima dvadeset takmičara će u ova dva takmičarska dana odmeriti snage sa ostalim pobedničkim ekipama okružnih takmičenja u deset disciplina: bacanje kamena sa ramena, nadvlačenje konopca i štapa, narodno rvanje, odbojka, poligon, fudbal, skok u dalj i šah.\n„Ekipa Vlasa je na okružnom takmičenju pokazala izvanrednu fizičku spremnost tako da se nadam njenom dobrom plasmanu u Vrnjačkoj banji.Ukoliko se desi da ovo takmičenje zbog najavljenog lošeg vremena tokom vikenda ne može da bude održano na otvorenom prostoru organizator je predvideo da ono bude održano u Sportskoj hali „Vlade Divac“ uz poštovanje svih epidemiloških mera zaštite od korona virusa. Sveukupni pobednik ovog takmičenja biće nagrađen rukometnim stadionom sa tartan podlogom“, kaže Bratislav Antić, predsednik Sportskog saveza grada Vranja.\nPokrovitelj i ovogodišnje manifestacije „Seoske sportske igre“ je Sportski savez Srbije.\nFoto: Bratislav Antić


Nataša Bekvalac isfolirala raskid sa Ćazimom - Muzika - Region - Vesti - Svet Plus\nNataša Bekvalac isfolirala raskid sa Ćazimom\nIako se u medijima pojavila vest da su Nataša Bekvalac i Ćazim Osmani raskinuli zbog pritiska javnosti, njihova ljubav ipak cveta.\n12:01 19. SEP 2011.\nNaime, pevačica je pretprošli vikend sa svojim izabranikom provela vikend u Monte Karlu, gde su uživali u romantičnim večerama i izlascima, da bi prošlog četvrtka zajedno otputovali u Kinu.\nNaravno, Nataša je Beograd napustila u društvu svoje prijateljice Sanje sa kojom je i uslikana na beogradskom aerodromu, a kako izvor navodi Ćazim je čekao na aerodromu u Istambulu, gde su zajedno nastavili put Pekinga.\nDa cela stvar bude još intresantnija, dok je čekala let za Istambul u VIP salonu aerodroma Nikola Tesla srela se sa najboljim teniserom sveta Novakom Đokovićem. Prema rečima izvora, Nataša je nakon čekiranja otišla da popije piće, odmah za njom u kafić su seli i Novak Đoković i Jelena Ristić, kao i nekoliko ljudi iz obezbeđenja.\n"Bilo je pomalo neprijatno. Ipak, pošto su stavljeni pred svršen čin, Nataša i Novak su se pozdravili uz kisele osmehe, a Jelena za to vreme prelistavala novine, praveći se da ne vidi Natašu. Nataša je Noletu čestitala pobedu na US Openu, on joj se zahvalio i seo pored devojke. U roku od nekoliko minuta koliko je trebalo da se Đokovićev prtljag prenese do automobila, on je napustio VIP salon i u prolazu mahnuo Nataši. Ubrzo je i ona otišla kako bi se ukrcala u avion" - otkrio je izvor koji se u tom momentu nalazio na licu mesta.


Foto: Tanjug / AP, Youtube/ WNF World News First Real News / RAS Srbija\nOko nedelju dana pre zločina postavio je video na Jutjubu, u kome je uputio "ličnu poruku svim Amerikancima". U njoj navodi da u Sjedinjenim Državama postoje podzemni vojni objekti u kojima zlostavljaju i ubijaju decu i veličaju đavola. Poziva američki narod da se probudi i "sada povede borbu" protiv takvog stanja, prenosi "Cajt".\nU videu nije nagovestio predstojeći napad u Nemačkoj, ali je naveo da Nemačkom upravlja obaveštajna služba. Osim toga, izneo je negativne komentare na račun arpskih zemalja i Turske.\nUoči zločina sastavio je traktat na 24 strane, do kojeg je došao nemački "Cajt". U njemu navodi da je reč o "poruci celom nemačkom narodu".\nIznosi rasističke stavove i piše da su "određene osobe u mojoj zemlji" doprinele da "smo sada okruženi etničkim grupama, rasama i kulturama, koje su destruktivne u svakog pogledu. Osim toga, spominje "rat", verovatno aludirajući na napad u sredu uveče.\nNemačko Savezno tužilaštvo saopštilo je danas da postoje indicije da je napadač koji je ubio devet osoba u nargila baru u Hanau, udaljenom 20 kilometara od Frankfurta, imao ultra desničarske motive, prenosi "Tanjug".\n- Savezno tužilaštvo je pokrenulo istragu i ima indicija da događaj ima ultradesničarsku pozadinu - saopštio je portparol Tužilaštva, prenosi Rojters.\nPolicija je saopštila da veruje da se napadač nakon napada vratio kući i upucao se.\nDodaje se i da će Tužilaštvo u toku dana održati konferenciju za novinare na kojoj će otkriti sve detalje, prenosi AP.\nPRVA FOTOGRAFIJA UBICE Upozoravao Amerikance na sataniste, pa izvršio MASAKR u Nemačkoj (FOTO)\nKako se navodi, policija istražuje video snimak koji je napadač pre nekoliko dana objavio na društvenim mrežama u kojima obrazlaže teoriju zavere o zlostavljanju deteta u SAD.\nPortparol Tužilaštva u Hanau Markus Jung potvrdio je za AP da je devet osoba ubijeno u dva nargila bara u tom gradu, kao i da su ubijeni napadač i još jedna osoba u stanu nedaleko od drugog bara.\n“Ne verujemo da je bilo još napadača”, rekao je Jung.\nZvaničnici su zapečatili stan i istražuju ceo okrug nakon dojave svedoka o vozilu koje je možda povezano sa slučajem, a još uvek se radi i na identifikaciji napadača.\n“Naše misli su ovog jutra sa gradjanima Hanaua u kome je počinjen ovaj užasan zločin. Iskreno saučešće porodicama koje oplakuju svoje preminule”, rekao je portparol nemačke kancelarke Angele Merkel Štefan Zajbert.\nRanije danas, policija je saopštila da je osam osoba ubijeno, a da je pet povređeno u pucnjavi u nargila barovima, kao i da je kod prvog bara primećeno tamno vozilo kako napušta mesto zločina, dok je kod drugog bara uočen automobil prekriven termičkom folijom i sa razbijenim staklom.\nGradonačelnik Hanaua Klaus Kaminski rekao je da je to što se dogodilo užasan dogadjaj koga će se sećati sa tugom.\nTENZIJE Talibani prekinuli razgovore o razmeni zarobljenika


UPRKOS PORAZU: Novak uvećao prednost u odnosu na Medvedeva, Nadal se vraća u trku? | Novosti.rs\nUkoliko Rafael Nadal slavi u Barseloni pretići će Danila Medvedeva i vratiti se na drugo mesto.\nNovak će od ponedeljka imati 11963 boda, što je za 90 više nego prethodnog, a Danil Medvedev sada ima 9700, što je još 150 manje u odnosu na prethodnu nedelju. Nadal bi pobedom u Barseloni stigao do 9810 bodova, a ako izgubi, imaće 9610.\nDakle, Novak će uvećati prednost u odnosu na Medvedeva i to za 240 bodova, dok je Nadal definitivno ponovo u igri.\nAko gledamo samo rezultate iz ove sezone (ATP trka), najbolji je Stefanos Cicipas koji je sakupio 2840 bodova, sledi ga Rubljov sa 2490, Novak sa 2320, Medvedev sa 2130 i Karacev sa 1505.\nNovak Đoković tenis Sport ATP lista Danil Medvedev Stefanos Cicipas Rafael Nadal


Turistička zajednica Kantona Sarajevo organizovaće danas u Sarajevu tematsku konferenciju pod nazivom “Strategija razvoja turizma Kantona Sarajevo”, čiji je cilj kreiranje strategije razvoja za tu oblast.\nUčesnici konferencije će predočiti stanje u turističkom sektoru te definisati viziju razvoja. Turistička zajednica će ponuđene prijedloge uvrstiti u plan budućeg djelovanja s ciljem pozitivnih promjena i aktiviranja nadležnih u rješavanje problema u turizmu.\nKonferenciju će otvoriti šef Delegacije Evropske unije u Bosni i Hercegovini Johan Sattler. Na konferenciji će učestvovati predstavnici Ministarstva turizma i okoliša Federacije BiH, Ministarstva privrede Kantona Sarajevo, Javne ustanove Zaštićena područja Kantona Sarajevo, Udruženja turističkih privrednika Bosne i Hercegovine, te profesori i turistički djelatnici.\nTuristička zajednica Kantona Sarajevo će u septembru organizirati još dvije konferencije povodom Svjetskog dana turizma, koji se obilježava 27. septembra.\nTags #konferencija #Turistička zajednica Kantona Sarajevo\nPandemija Covid-19 dodatno otežala život djeci s poteškoćama u razvoju


Vučić,Volters: Komunikacija VS i Kfor ključ za stabilnost - Studio B\nVučić,Volters: Komunikacija VS i Kfor ključ za stabilnost Tanjug\nPolitikaPolitika Pocetna 17. 07. 2019. 09:34:19\n„Dobra komunikacija između Vojske Srbije i KFOR-a je važna kako bi, bez oklevanja, bila predupređena svaka krizna situacija na Kosovu i Metohiji“, rekao predsednik Vučić američkom generalu Todu Voltersu.\nPredsednik Srbije Aleksandar Vučić primio vrhovnog komandanta NATO snaga za Evropu i komandanta evropske komande američkih snaga generala Toda Voltersa i tom prilikom izrazio zadovoljstvo dobrom saradnjom sa NATO, koja se razvija uz poštovanje vojne neutralnosti Srbije.\nVolters: Srbija radom, posvećenošću podstiče mir na ZB\nVrhovni komandant NATO snaga u Evropi i komandant američkih vojnih snaga u Evropi Tod D. Volters u ekskluzivnoj izjavi za Tanjug, po dolasku u Beograd, poručio je da „Srbija svojim radom i posvećenošću podstiče mir i stabilnost na Zapadnom Balkanu“.\n„Drago mi je što sam ovde i što se sastajem sa mojim srpskim kolegama. Večeras sam imao tu čast da me ugosti general Mojsilović sa svojim timom. Zahvalan sam što mogu iz prve ruke da iskusim srpsko gostoprimstvo. Pričali smo o mnogim temama i drago mi je što mogu da kažem da Srbija svojim radom i posvećenošću podstiče mir i stabilnost na Zapadnom Balkanu“, kazao je general Volters.


BRANIMIR JOVANOVIĆ: Motori rasta u 2022. biće Kina, Amerika i EU - Nira Press\nPočetna » BRANIMIR JOVANOVIĆ: Motori rasta u 2022. biće Kina, Amerika i EU\nInflacija je trenutno verovatno najveća nepoznanica u globalnoj ekonomiji. Početkom ove godine je počela da raste zbog globalnog rasta cena nafte i hrane, pa su se onda pojavili problemi sa lancima snabdevanja, a nedavno se pojavio problem sa cenom gasa i struje u Evropi. Očekuje se da će se inflacija smiriti negde u drugoj polovini 2022. godine, jer će se svi ovi faktori stabilizovati nakon proleća\nBranimir Jovanović: Rast globalne ekonomije nije održiv bez rasta siromašnih država\nTrenutno preovladava stav ekonomista da će globalna ekonomija sledeće, 2022. godine produžiti da se oporavlja solidnim tempom. Motori rasta će biti Kina, koja je glavni motor globalnog rasta već godinama, kao i Amerika i EU, zbog silnih državnih podsticajnih programa. Sa druge strane, siromašne zemlje će se oporavljati mnogo sporije, jer njihove vlade nemaju finansijsku moć da podrže svoje ekonomije, pa čak ni da vakcinišu narod – samo sedam odsto populacije u siromašnim zemljama je vakcinisano makar jednom dozom. I to je jedan od najvećih rizika za globalnu ekonomiju u sledećem periodu, to razdvajanje između bogatih i siromašnih zemalja, ocenio je Branimir Jovanović, ekonomista u Bečkom institutu za međunarodne studije (The Vienna Institute for International Economic Studies – WIIW), ekspert za Bosnu i Hercegovinu, Srbiju, Crnu Goru, Hrvatsku i Severnu Makedoniju. U ekskluzivnom intervjuu za Magazin Biznis Branimir Jovanović naglašava:\n– Rast globalne ekonomije nije održiv bez rasta siromašnih država.\nNa naše pitanje da li omikron kao novi soj virusa, smanjuje očekivanja za privredni rast u 2022. godini, Jovanović odgovara da se najpre učinilo, kada se pojavio omikron, da može naneti veliku štetu, i u zdravstvenom i u ekonomskom smislu, ali se sada čini da ovaj virus ipak nije toliko opasan.\n– Tačno je da se širi brže od prethodnih sojeva, ali ne izaziva ozbiljne komplikacije i nema veću smrtnost. Tako da, trenutno, omikron nije veliki ekonomski rizik za sledeću godinu, smatra Jovanović.\n• Istovremeno, za 2022. godinu očekuje se i smirivanje inflacije. Ako su neizvesnosti oko virusa i dalje prisutne, da li je realno da se inflacija vrati u ciljane okvire?\n– Inflacija je trenutno verovatno najveća nepoznanica u globalnoj ekonomiji. Početkom ove godine je počela da raste zbog globalnog rasta cena nafte i hrane, zatim su se pojavili problemi sa lancima snabdevanja, pa se nedavno pojavio problem sa cenom gasa i struje u Evropi. Trenutna očekivanja su da će se inflacija smiriti u drugoj polovini sledeće godine, jer će se svi ovi faktori stabilizovati nakon proleća. Za celu 2022. se očekuje da bude slična kao ova godina. Međutim, niko ne može biti siguran da će se problemi zaista rešiti i da se neće pojaviti novi. Pre pola godine se očekivalo da će se inflacija smiriti već početkom 2022., sada se to pomerilo za nekoliko meseci. Svakako ne treba praviti paniku oko ovoga, jer ova inflacija ipak nije previsoka, bar kad su naše zemlje u pitanju. Srbija je, recimo, do 2013. godine svake godine imala inflaciju koja ja prelazila šest odsto, tako da trenutna inflacija od oko 3-4 posto mesečno, deluje čak i nisko. Ali, ne treba ni ignorisati problem, jer ova inflacija, koja je uzrokovana poskupljenjem hrane i energenata, pogađa pre svega siromašne, a naše zemlje imaju izrazito visoku stopu siromaštva. Zato fokus treba da bude usmeren na to da se siromašni zaštite.\n• Kao jedan od uzroka inflacije, osim štampanja para, smatraju se i prekidi u lancima snabdevanja. Da li je kovid otvorio mogućnost za takozvanu balkanizaciju lanaca snabdevanja?\n– Da, problemi sa lancima snabdevanja su naterali firme da razmišljaju o realokaciji proizvodnje. Prema najnovijoj anketi nemačke komore za inostranstvo, AHK, 54 odsto nemačkih kompanija koje posluju u inostranstvu suočavaju se sa problemima u svojim lancima snabdevanja. Čak 72 odsto njih traže nove dobavljače, a 15 odsto želi da premesti svoje pogone u druge zemlje.\nMILAN GRUJIĆ: Elektromobilnost je i sadašnjost i budućnost\nOdređeni proizvodi koji se proizvode kod nas u Pančevu – isključivo se proizvode ovde i to za kupce na globalnom nivou.\nProšli intervju sa Tomašem Jaukovićem, tada brend menadžerom kompanije Imperial Brands (Imperial Tobacco), objavili smo u Magazinu Biznis pre tačno devet\nSa koliko smo samo optimizma ulazili u 2021. godinu, ceo svet, pa i naš deo Evrope?! A tek mi?! Srbija će


Novi model Ford Focus ST sa 280 KS Prodaja u Evropi počinje na ljeto, a cijene za sada nisu saopćene\n18. 02. 2019. u 15:22 automobili.ba\nFord je upravo predstavio novi Focus ST, koji će ponovo kupcima biti dostupan u benzinskoj te dizelskoj izvedbi.\nS obzirom da dizajn nije bio tajna, najveća novost je uvođenje četvorocilindarskog 2.3 litarskog EcoBoost turbo benzinca koji je zamenio raniji 2.0 benzinski motor. Nova pogonska jedinica proizvodi 280 ks pri 5.500 o/min i razvija 420 Nm maksimalnog obrtnog momenta u rasponu 3.000-4.000 o/min. Kako su izračunali u Fordu, to je povećanje snage od 12% a obrtnog momenta od 17%, u poređenju sa prethodnikom koga je pogonio dvolitarski agregat.\nAutomatski mjenjač stiže sa polugicama za manuelnu promjenu “brzina” na volanu. Novi Focus ST imaće debi pred publikom na predstojećem sajmu automobila u Ženevi, a biće dostupan u hečbek varijanti sa 5 vrata, kao i u karavan verziji.


Subota, 18. Maj 2013.\tCityKontaktPošalji vestNiš uživoCity OglasiCity Vodič\n: CITY OGLASI - MALI OGLASI I AUTO BERZA - 0901 700 909 - www.cityoglasi.rs ::: CITY VODIČ - ŠTAMPANO I INTERNET IZDANJE - www.cityvodic.rs ::: VIZIT KARTE - PUN KOLOR, PLASTIFIKACIJA, IDEJNO REŠENJE, ŠTAMPA ZADNJE STRANE - 018/4-514-911 HronikaDruštvoEkonomijaPolitikaKulturaZabavaSportInfo servisKomercijalne vesti\tčetvrtak, 21 jun 2012 |\nPročitano 9796 puta\tPomozimo Tomici\nMoje ime je Tomislav Cvetković, imam 35 godina, živim i radim u Nišu, oženjen sam i imam ćerku Evu staru 7 meseci. Bolujem od akutne linfoblasne leukemije tipa B (B-CCLC 91.0), lečio sam se u Nišu od 29. februara 2008. godine 30 meseci, a relaps bolesti mi se javio nakon 6 meseci.\t22. avgusta 2011. godine su mi transplatirane matične ćelije od nesrodnog donora u Nemačkoj (pošto se takvo lečenje ne radi kod nas).\nTroškove transplatacije (220.000 Eura) platila je moja porodica pošto smo podigli kredit koji i sada otplaćujemo 6.500 Eura mesečno.\nAprila 2012. godine mi se ponovo javlja relaps bolesti i jedina nada za produženje mog života je ponovna transplatacija u Nemačkoj za koju mi je potrebno oko 130.000 Eura.\nMoja porodica je do sad obezbedila 62.000 Eura, što još uvek nije dovoljno, pa Vas molim da mi u skladu sa svojim mogućnostima pomognete u borbi za produženje mog života.\nUnapred Vam zahvaljujem, u nadi da će Vaša odluka biti pozitivna i moja nada u pobedu bolesti podržana. Sredstva možete uplatiti na namenski dinarski tekući račun AIK banka AD Niš, broj 105-403904004-86, otvoren na moje ime, a banka će direktno sredstva sa ovog tekućeg računa uplaćivati klinici Sankt Franciskus u Flensburgu.\tIzvor:\nHumana škola jahanja\nVeliko interesesovanje za humanitarnu akciju Gradske opštine Medijana i Konjičkog kluba «Nonius» iz Donjeg Međurova koja j...\nŠkola jahanja za pomoć Tomici\nKonjički klub "Nonius" iz Donjeg Međurova započeo je humanitarnu akciju prikupljanja pomoći za Tomislava Cvetkovića, koji ...\nKerber, N.Bebe i Galija humanitarno u Nišu\nHumanitarni koncert za pomoć Tomislavu Cvetkoviću koji boluje od leukemije, biće održan 21. avgusta na platou u Tvrđavi. N...\nApel građanima da prisustvuju humanitarnom koncertu\nGradonačelnik Niša Prof. dr Zoran Perišić odazvao se humanitarnoj akciji za pomoć Tomislavu Cvetkoviću iz Niša i pozvao ...\nNeke stvari koje sam pročitao makar i samo jednom, urezale su mi se u srce i dušu zauvek. Na primer ta da je sve što se novc...\nsubota, 18 maj 2013 09:05\nPozorište lutaka u Noći muzeja\npetak, 03 maj 2013 19:11\nNEVREME U NIŠU: Kiša i grad paralisali saobraćaj ponedeljak, 06 maj 2013 23:22\npetak, 03 maj 2013 17:22\nŽena preminula nakon pada sa bedema niške Tvrđave


ZVUCI JUGOSLAVIJE - SOUNDS OF YUGOSLAVIA: MILENKO LAZIĆ 2 albuma\nMILENKO LAZIĆ 2 albuma\nHe da li je ovo velika greška lektora ovo "lacky man" ili je on to tek tako bez ikakve veze i recenzije nazvao i pesmu i album ostaje na istoriji da odluči ko je tu debelo pogrešio o engleski jezik! Ali za to vreme možete preslušati ova dva albuma odjednom na jednom mestu! Što da ne - ima se može se. Ovaj sajt uvek ima albuma i svakodnevno imate po neki novi album ili čak dva odjednom i singlove na jednom mestu. MNOGO SAM VAS RAZMAZIO! Od sutra po jedna pesma sa svkaog albuma


Tomici Stojanoviću novi vd mandat u Sportskom centru, gradonačelnik kaže da su izuzetno zadovoljni njegovim radom – Te2 Media | Požarevac vesti, najvažnije vesti, info, društvo, ekonomija, hronika, politika, život, zabava, servisne vesti – Požarevac i Braničevski okrug\nUsporavanje saobraćaja zbog radova na brzoj saobraćajnici kod Požarevca\nTomici Stojanoviću mandat vršioca dužnosti direktora Sportskog centra u Požarevcu ističe 21.maja, a skupština grada usvojila je u četvrtak rešenje kojim se imenuje na istu funkciju od 22.maja.\nTomica Stojanović, foto UU/TE2 MEDIA\nČlan gradskog veća Goran Nestorović istakao je da bi gradu trebalo da bude čast da ima takvog mladog čoveka na tom mestu i iskazao uverenje da će Tomica Stojanović pozitivno da upravlja Sportskim centrom, atletskim stadionom i bazenom.\nGradonačlenik Požarevca, Saša Pavlović je naglasio u skupštini da su u izvršnoj vlasti zadovoljni njegovim radom na ovoj funkciji.\n"Nemate potrebe da brinete o Tomici. Nismo imali vremena i nije se ukazala prilika da pokrenemo postupak konkursa za izbor direktora. To što ga postavljamo za ve-de direktora, apsolutno ne znači da nismo zadovoljni njegovim radom. U ime gradskog veća i u svoje lično ime mogu da kažem da smo izuzetno zadovoljni radom Tomice Stojanovića koji se može videti i na terenu", rekao je on između ostalog.\nPavlović je dodao da će se nakon konkursa videti ko će biti novi direktor, kao i da će konkursa sigurno biti.


ASUS Wi-Fi adapter AC1200 USB-AC53NANO - Idealno.rs\nPočetna / Računari i oprema / Mrežna oprema / Mrežne kartice / ASUS Wi-Fi adapter AC1200 USB-AC53NANO\nPonuda prodavnice Tehnomanija za proizvod ASUS Wi-Fi adapter AC1200 USB-AC53NANO. Ispravnost cene i podataka proveri na internet stranici prodavnice.\nD-LINK bežični USB adapter DWA 131\nod 1.515,00 DIN\nD-LINK switch DES 105 E\nod 51.271,00 DIN\nod 8.469,00 DIN\nASUS bežični ruter RT-AC68U, crni\nod 18.755,00 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za ASUS Wi-Fi adapter AC1200 USB-AC53NANO i izberi najbolju. Mrežne kartice iz kategorije Mrežna oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda ASUS Wi-Fi adapter AC1200 USB-AC53NANO i vidi da li ti odgovara ili pogledaj druge proizvode brenda ASUS. Opis i tehnički podaci proizvoda ASUS Wi-Fi adapter AC1200 USB-AC53NANO se mogu razlikovati od onih u internet prodavnici u kojoj obavljaš kupovinu. ASUS Wi-Fi adapter AC1200 USB-AC53NANO je dostupan u prodavnici Tehnomanija po ceni, koja je navedena pored svakog prodavca u meniju "Prodavnice".\nGarantne uslove za ASUS Wi-Fi adapter AC1200 USB-AC53NANO proveri u prodavnici u kojoj nameravaš da obaviš kupovinu. Slika za ASUS Wi-Fi adapter AC1200 USB-AC53NANO je simbolična, zato se pre kupovine u prodavnici uveri da je proizvod isti.\nModel: ASUS Wi-Fi adapter AC1200\nDimenzije (ŠxVxD): 20 x 14 x 7 ~ mm\nBrzina: do 1167Mbps\nEnkripcija: 64-bit WEP, 128-bit WEP, WPA2-PSK,


Početna/Microsoft/Microsoft poziva nastavnike iz Srbije da pokažu svoju inovativnost\nKorak 1: Pridružite se Microsoft obrazovnoj zajednici (education.microsoft.com) i popunite svoj profil. Da biste saznali ovu URL adresu, morate da retvitujete i uradite edit stranice profila i otvorite deo “Osnovne informacije”.\nKorak 3: Napravite Sway prezentaciju (sway.office.com) ili dvominutni video i podelite u vašoj nominaciji (pre toga morate objaviti video negde gde će biti kreiran URL koji možete deliti). Na video snimku, koji odgovara na sledeća pitanja, kandidat/kandidatkinja se moraju predstaviti kao Microsoft stručnjak za edukaciju.\nNakon što završite ova tri zadatka, možete popuniti obrazac za samo-nominaciju na linku microsoftedu.eventcore.com\nMIE eksperti biće izabrani od strane Microsoft regionalnog predstavnika, prema kvalitetu odgovora u predstavljenom upitniku, nivou inovacija i korišćenja Microsoft tehnologija u nastavi, kao i u odnosu na to koliko je detaljno kandidat opisao kako će njegovo/njeno učešće u programu uticati na procese učenja i nastave. Rezultati selekcije biće objavljeni 21. avgusta 2019. godine na sajtu: education.microsoft.com


Stanjem demokratije u regionu nezadovoljno 80 odsto mladih | Gradski portal\nStanjem demokratije u regionu nezadovoljno 80 odsto mladih\nMladi na Zapadnom Balkanu generalno su nezadovoljni stanjem demokratije i zabrinuti za ekonomsku situaciju u kojoj se nalaze, pokazali su rezultati regionalnog istraživanja mladih o multidimenzionalnim aspektima demokratije i identiteta koje je sprovedeno u Crnoj Gori, Albaniji, Bosni i Hercegovini (BiH) i Srbiji,.\nIstraživanje je uspješno realizovala Crnogorska panevropska unija (CPEU) u okviru projekta „Multidimenzionalni aspekti demokratije i identiteta: dijalog i učenje mladih u vrijeme COVID-19 pandemije (MULTIYOU)“.\nPredsjednica CPEU Gordana Đurović predstavila je rezulatate istraživanja na konferenciji za novinare i kazala da je stanjem demokratije generalno nezadovoljno 80 odsto ispitanika.\nSkoro 80 odsto mladih ljudi glasalo na izborima kada bi se održavali danas, sedam odsto njih ne bi glasalo, dok je oko 12 odsto neodlučnih, pokazalo je istraživanje. Dodatno, 60 odsto ispitanika smatra da je COVID-19 pandemija uticala na pogoršanje stanja demokratije.\n„Samo šest odsto vjeruje da je stanje poboljšano, 28 odsto procijenjuje da pandemija nije uticala na stanje demokratije, a šest odsto nema mišljenje o tom pitanju“, pokazalo je istraživanje.\nRezultati istraživanja pokazuju da 73 odsto mladih snažno podržava put evropskih integracija, dok sa druge strane kada se radi o dinamici integracija u EU, ispitanici nijesu toliko optimistični.\nSkoro polovina ispitanika smatra da je dobro informisana o procesu evropskih integracija, 39 odsto nema dovoljno informacija, dok 12 odsto uopšte nije upoznato sa procesom evropskih integracija svoje zemlje i regije, pokazuje ovo istraživanje.\nĐurović je navela da istraživanje pokazuje da 95 odsto mladih u regionu smatra da nije ili da je nedovoljno zastupljeno u procesu donošenja odluka.\n„Kako bi došlo do dugoročne promjene, od ključne je važnosti da se mladi ljudi uključe u formalne političke procese i učestvuju u formulisanju današnje i sjutrašnje politike.“, poručila je Đurović.


Rusi ubili lidera sirijskih pobunjenika\nNaslovnica Centralna Azija Rusija Rusi ubili lidera sirijskih pobunjenika\nRusija, Šam – Lider jedne od najmoćnijih pobunjeničkih grupa Ahrar ash-Sham, Abu Bakr al-Shishani, ubijen je u zračnom udaru.\nLider jedne od najmoćnijih pobunjeničkih grupa u Siriji Ahrar ash-Sham, Abu Bakr al-Shishani, porijeklom iz Čečenije, ubijen je u sirijskoj provinciji Homs tokom akcije ruske avijacije, potvrdio je predstavnik sirijske vojske.\n“Kao rezultat zračnih napada ruske avijacije, u provinciji Homs likvidirana je teroristička grupa Ahrar ash-Sham, predvođena Abu Bakr al-Shishanijem”, saopćio je izvor iz sirijske vojske, prenio je Sputnik.\nNedavno je sirijska nacionalna agencija SANA saopćila da je sirijska vojska ubila još jednog od lidera te organizacije.\nU pitanju je šeik Omar Mustafa al Khodr i njegov pomoćnik Khalid Abu Anas, prenosi Tanjug.\nSirijske režimske snage pokrenule su u četvrtak ofanzivu u centralnoj provinciji Homs, uz podršku ruskih zračnih udara, u kojima je poginulo najmanje desetero ljudi, javili su sirijski državni mediji i grupa za monitoring.\nSirijska televizija, pozivajući se na jedan vojni izvor, izvijestila je da je vojska počela operaciju na sjeveru i sjeverozapadu provincije Homs “u cilju ponovnog uspostavljanja sigurnosti i stabilnosti u selima i gradovima na tom području”.